sentence1: Now before the feast of the Passover, Jesus, knowing that his time had come that he would depart from this world to the Father, having loved his own who were in the world, he loved them to the end.

sentence2: A ta kaatubangan na Pyesta na Simana na Hudyo kiden a narikna ni Hesus ta tanagay na ya pagtugut na ta lutakin petta magtoli ta agyan na Dama na ewan Namaratu. A gafu ta pake iddukan na ya ituldu na kiden nga isirak na ta lutakin a pake ipasikkal nan ya idduk na en tekid.


sentence1: During supper, the devil having already put into the heart of Judas Iscariot, Simon’s son, to betray him,

sentence2: A itta kid ngamin ta angnganan nga makikkanan ta pamurab da, ammi dana pinasikan ni Satanas ya nonot ni Hudas nga anak ni Simon Iskaryote, petta italaba na i Hesus.


sentence1: Now is the judgment of this world. Now the prince of this world will be cast out.

sentence2: A tanagay na hapa ya pangpa-gang na Namaratu ta liwat na tolay kiden. A megindan hapa ya pangabak ku ta akkimohayanen nga makkamu ta ngamin dulay ta paglelehutin.


sentence1: And I, if I am lifted up from the earth, will draw all people to myself.”

sentence2: Te sangaw am nebesin dak ta kayu, a yen sangaw ya panggamid ku ta ngamin tolay petta mangurug kid teyak,” kunna.


sentence1: But he said this, signifying by what kind of death he should die.

sentence2: A inuhohug na ye-yen, te dana pangibar na tekid am had kunna sangaw na pasi na.


sentence1: Jesus, having found a young donkey, sat on it. As it is written,

sentence2: A nagtakay hapa i Hesus ta urbun na kabayu nga nepaalap na. A yen ya nagdulotan na dana en uhohug ta Bibliya gafu tentu, te ya uhohug na suraten a


sentence1: “Don’t be afraid, daughter of Zion. Behold, your King comes, sitting on a donkey’s colt.”

sentence2: “Awemuy na magburung, ikamuy taga Herusalem, te itan muy, dumatang na ya ari muy nga magtakay ta urbun na kabayu,” kunna.


sentence1: But the chief priests conspired to put Lazarus to death also,

sentence2: A gafu ta kumanen a nagtatulag ya padi kiden nga mamapasi hapa te Lasaru,


sentence1: because on account of him many of the Jews went away and believed in Jesus.

sentence2: te i Lasaru ya gafu na pagtalekud na addu na Hudyo kiden ta padi kiden petta mangurug kid na te Hesus.


sentence1: “Why wasn’t this ointment sold for three hundred denarii and given to the poor?”

sentence2: Ammi i Hudas Iskaryote nga takday ituldu ni Hesus a nehuya na i Mariya. “Anu awena nelaku ya bangogina, petta meatad ya paga na ta pobre kiden nga mazigatan? Pade awa magamid na ya lugar na tandan ta tādarun,” kunna. Intu hala sangaw ya mangitalaba te Hesus.


sentence1: Then they sought for Jesus and spoke with one another as they stood in the temple, “What do you think—that he isn’t coming to the feast at all?”

sentence2: A tekid gitayukan ta umag na simbaanen a angzen kid ta itan te Hesusen. “Anu ya uray muy, umange panaw i Hesus ta pyesta in?” kunda ta kahebing da kiden.


sentence1: Now the chief priests and the Pharisees had commanded that if anyone knew where he was, he should report it, that they might seize him.

sentence2: Yen ya uhohug da, te ya padi kiden ikid na Pariseyu kiden a dana nangibar kid ta am itta ya makkamu ta agyan ni Hesus a ipakamu da mina tekid, petta enda gafutan.


sentence1: Jesus said to her, “I am the resurrection and the life. He who believes in me will still live, even if he dies.

sentence2: A ya uhohug para ni Hesus tentu a “Iyak hapa la ya agtolay, te iyak la ya pagafun na angat. A maski am masi ya mangurugen teyak a matolay hala.


sentence1: Whoever lives and believes in me will never die. Do you believe this?”

sentence2: A ya ngamin kiden matolay gafu ta pangurug da teyak a aweda sangaw mapidwa masi maski am kanu, te ittan ya angat da nga magnayun. Kurugam na de ya uhohug kin, Marta,” kunna.


sentence1: Many of the Jews had joined the women around Martha and Mary, to console them concerning their brother.

sentence2: A gafu ta abikan ya lugar na Betanya ta ili na Herusalem a umange hapa kumahad ya addu na Hudyo taga Herusalem teg Marta ikid ni Mariya, te petta tabtabangan da ya damdam na babay kiden ta kabagis da en nasi.


sentence1: Now a certain man was sick, Lazarus from Bethany, of the village of Mary and her sister, Martha.

sentence2: A medyo nabayag ta assang a itta ya takday lalaki nga taga ili na Betanya nga nagtakit. I Lasaru ya ngagan na, a kabagis hapa ni Mariya ikid ni Marta.


sentence1: It was that Mary who had anointed the Lord with ointment and wiped his feet with her hair, whose brother Lazarus was sick.

sentence2: I Mariya hapa ya babbayen nga nangiluggud ta bangog ta takki kiden ni Hesus kapye na nepuhid ya huk na en tekid.


sentence1: If I don’t do the works of my Father, don’t believe me.

sentence2: A am awek mina tarabakun ya kagitta na tarabaku na Namaratu a awedak mina kurugan,


sentence1: But if I do them, though you don’t believe me, believe the works, that you may know and believe that the Father is in me, and I in the Father.”

sentence2: ammi gafu ta yen hala ya tarabakun ku a yen mina ya pangurugan muy teyak maski am awemuy kurugan ya uhohug ku tekamuy, pettam kumanen a amu muy ikid na mapasikkal muy ta itta ya Namaratu teyak, anna intu hala ya pagtolayan ku,” kunna.


sentence1: even as the Father knows me, and I know the Father. I lay down my life for the sheep.

sentence2: Ammi teyak hapa la a mappya yak na manaron, te magkākofun kami na ngamin kwak ta kuman na pagkākofun mi ni Damakewan. A isagapil ku hapa sangaw ya angat ku tekid, petta mekerutan kid.


sentence1: He who is a hired hand, and not a shepherd, who doesn’t own the sheep, sees the wolf coming, leaves the sheep, and flees. The wolf snatches the sheep and scatters them.

sentence2: Ammi ya gagangay na mangallu en hapa nga magtaron, a am maita na ya kuman na maporay na atu nga ange mamapasi ta kalneru kiden a pakimohayan na hala ya kalneru kiden, te pagbilagān na kid, te bakkan ta intu ya makākwa tekid. A malogon sangaw ya panggafut na atu en tekid, a mekutukutet kid na.


sentence1: The hired hand flees because he is a hired hand and doesn’t care for the sheep.

sentence2: A pagbilagān na kid hala na mangallu en, te awan ta pangkenga na ta kalneru kiden, te bakkan ta intu ya makākwa.


sentence1: All who came before me are thieves and robbers, but the sheep didn’t listen to them.

sentence2: A ya ngamin kiden napopolu ammi teyak nga ape mangikerutan mina ta tolay kiden, a kuman kid na tulisan nga magtakaw ta kalneru kiden, te matulad kid na mangikerutan. A yen ta aweda kid dinangag na kalneruk kiden.


sentence1: I am the door. If anyone enters in by me, he will be saved, and will go in and go out and will find pasture.

sentence2: Awan mantu ta takwan na irwangan am bakkan la ta iyak, a maski am inya ya mayat simarok teyak a mekerutan hala, a alawa hapa sangaw ya pagbalabalittagan na petta makaapag ta magserbi tentu.


sentence1: The thief only comes to steal, kill, and destroy. I came that they may have life, and may have it abundantly.

sentence2: Ammi ya kuman na tulisan a ikayat na la ange magtakaw ikid na mamapapasi ikid na mangikutkutet. Ammi teyak a yen ta itta yak ta paglelehutin petta matolay la ya kuman na kalneruk kiden gafu teyak, te iatad ku la tekid ya angaten nga awan pulus ta pagaddetan.


sentence1: “I am the good shepherd. The good shepherd lays down his life for the sheep.

sentence2: “A iyak para ya kuman na mappya na manaron ta kalneru kiden, te ya mappya na manaron a isagapil na hala ya angat na ta taronan na kiden, petta mekerutan kid.


sentence1: “Most certainly, I tell you, one who doesn’t enter by the door into the sheep fold, but climbs up some other way, is a thief and a robber.

sentence2: A ya takday ha na bida ni Hesus tekid a intu yan: “Pake ibar ku ya kustu tekamuy,” kunna. “Am itta mina ya simarok ta agiafunan na kalneru kiden, ammi awena simarok ta agyan na irwangan, te apagan na ya takwan na unekan na, a talaga ta tulisan yen nga ange magtakaw ta kalneru kiden.


sentence1: But one who enters in by the door is the shepherd of the sheep.

sentence2: Ammi ya simarok hala ta agyan na irwangan a amu tam ta intu hala ya dafu na kalneru kiden nga magtaron tekid,


sentence1: The gatekeeper opens the gate for him, and the sheep listen to his voice. He calls his own sheep by name and leads them out.

sentence2: te intu hapa la ya ihukat na maggwardya en ta irwangan. A mengahalan da hapa na kalneru na kiden, te am iuhet na kid a baran na kid ta ngagan da.


sentence1: Whenever he brings out his own sheep, he goes before them; and the sheep follow him, for they know his voice.

sentence2: A sangaw am sa nelattog na kid na a intu ya imunnan, te enna kid itulud ta agyan na pangipastun na tekid. A dumadagdag kid hapa, te intu ya mengahalan da.


sentence1: His parents answered them, “We know that this is our son, and that he was born blind;

sentence2: A ya tabbag da hapa a “Amu mi ta intu hala ya anak mi, a amu mi hapa ta daram ta nekeanak na en,


sentence1: but how he now sees, we don’t know; or who opened his eyes, we don’t know. He is of age. Ask him. He will speak for himself.”

sentence2: ammi awemi haman amu am anu ya gafu na pakaita na ta ayanin, ikid na am inya ya nangpaladdang ta mata na kiden. Mappya ta intu mina ya pangpohutan muy, petta intu hapa la ya pakadangagan muy, te intu hapa la ya makkamu ta bari na,” kunda.


sentence1: His parents said these things because they feared the Jews; for the Jews had already agreed that if any man would confess him as Christ, he would be put out of the synagogue.

sentence2: A yen ya tabbag da en gafu ta talaw da ta Hudyo kiden nga nangpohut tekid, te dana nagbabidan na pinakadakal da kiden ta am itta ya mangibosag te Hesus ta intu hala ya Mangikerutan nga dinob na Namaratu a mehangat sangaw makigimung ta kapilya da.


sentence1: Therefore his parents said, “He is of age. Ask him.”

sentence2: A yen ya gafu na nepagtabbag da ta “Intu mina ya pangpohutan muy, te intu hapa la ya makkamu ta bari na,” pagkin.


sentence1: It was a Sabbath when Jesus made the mud and opened his eyes.

sentence2: A ta nepamadday ni Hesus ta fuyaken ikid na nepagpaladdang na ta mata na daramen a araw na agimmang na Hudyo kiden. A sangaw itta ya umange nangalap ta lalaki en, petta iange da ta Pariseyu kiden,


sentence1: I must work the works of him who sent me while it is day. The night is coming, when no one can work.

sentence2: A mappya mantu ta idulot tam ya patarabaku na nangidoben teyak ta ketta para la na araw tam, te dumatang sangaw ya kuman na hiklam ta awetam pakatarabaku.


sentence1: While I am in the world, I am the light of the world.”

sentence2: Ammi ta kettak para la ta paglelehutin a iyak ya mangpadakar ta sugiram na tolay kiden,” kunna.


sentence1: I have many things to speak and to judge concerning you. However, he who sent me is true; and the things which I heard from him, these I say to the world.”

sentence2: “Agay! Parig mu hud ta iko ya kagitta na nginaganamina?” kunda tentu. A ya tabbag na hapa a “Mabalin hapa ta addu ya mauhohug ku ta pangihuyak tekamuy, ammi annun ta kam para kabida maski ta assang la. Te ya nangidoben teyak ya kettayan na ngamin kakurugan, a awan ta ipadangag ku ta tolay kiden am bakkan ta kuman na nadangag ku tentu,” kunna.


sentence1: The scribes and the Pharisees brought a woman taken in adultery. Having set her in the middle,

sentence2: A tentu para la nangituldu a simarok hapa ya kadwan kiden Pariseyu ikid na Abugadu nga mangituldu ta lintig ni Moses. A nehulun da hapa ya takday babbay nga ginafut da ta pakikadallaw na en, a pinatayuk da ta pagtatangnganan na tolay kiden kapye da nebar te Hesus.


sentence1: they told him, “Teacher, we found this woman in adultery, in the very act.

sentence2: “Mistro, neddatangan mi ye-yan na babbay ta pakikadallaw na.


sentence1: Now in our law, Moses commanded us to stone such women. What then do you say about her?”

sentence2: A ta lintig ni Moses a nebar na ta mapatur ya kumanin addet ta masi, ammi damagan mi hapa ya uray mu tentu.” kunda.


sentence1: They said this testing him, that they might have something to accuse him of. But Jesus stooped down and wrote on the ground with his finger.

sentence2: Ammi inuhohug da yen te Hesus te pangparuba da tentu, talo am itta ya ibar na nga pangidaruman da sangaw tentu. Ammi te Hesus a nagtumag la nagkurkurnit ta lutak ta guramay na en.


sentence1: “Does our law judge a man unless it first hears from him personally and knows what he does?”

sentence2: Ammi ya uhohug ni Nikodemu ta sakā Pariseyu na kiden a “Ta kuman na uhohug na lintig tam kiden a mehangat kitam nga mangpa-gang ta tolay am dana awetam bit dangagan ya bida na, petta amu tam ya liwat na,” kunna. I Nikodemu ya umange nakibidan te Hesus ta hiklam.


sentence1: Jesus answered them, “I did one work and you all marvel because of it.

sentence2: A ya tabbag na en hapa a “Maski kustu hala ya inuhohug ken, te ka-ma kam la nakaporay gafu ta takday la na tarabakuk ta araw na agimmang.


sentence1: Moses has given you circumcision (not that it is of Moses, but of the fathers), and on the Sabbath you circumcise a boy.

sentence2: Ammi sigida magtarabaku kam hapa ta araw na agimmang, te yen haman ya pagbanggit muy ta mayaten mesipat tekamuy. A yen ya idulot muy gafu ta lintig na agbanggit nga nesirak ni mina Mosesen tekamuy. Ammi maski kunna ten a bakkan haman te Mosesen ya nagafun na am awa gingginafu muy kiden nga napopolu ammi tentu.


sentence1: If a boy receives circumcision on the Sabbath, that the law of Moses may not be broken, are you angry with me because I made a man completely healthy on the Sabbath?

sentence2: A am ituluk muy mantu ta mabanggit ya tolay ta araw na agimmang petta awemuy makaliwat ta lintig ni Moses a anu haman ta magporay kam teyak ta pagpamappyak ta napilay ta araw na agimmang?


sentence1: Don’t judge according to appearance, but judge righteous judgment.”

sentence2: Mappya ta awemuy hamhama ya pangnonot muy, te mangnonot kam mina ta katunungan na nonot,” kunna tekid.


sentence1: There was much murmuring among the multitudes concerning him. Some said, “He is a good man.” Others said, “Not so, but he leads the multitude astray.”

sentence2: A addu hapa ya nean-anisat na tolay kiden gafu tentu. “Mappya na tolay yen O,” kun na kadwan. Ammi ta kadwan a “Mappya hud yeyana, te mangitawag ta tolay kiden,” kunda.


sentence1: Yet no one spoke openly of him for fear of the Jews.

sentence2: Ammi gafu ta talaw da ta pinakadakal da kiden a aweda pake bibidan i Hesus ta kaddun na tolay.


sentence1: For no one does anything in secret while he seeks to be known openly. If you do these things, reveal yourself to the world.”

sentence2: Te ya mayaten mangipakamu ta bari na a awena haman ilemad ya tarabaku na am awa ipaita na hud la ta ngamin. A gafu ta malalaki ya tarabakum a mappya ta ipabuyam ta ngamin tolay,” kunda.


sentence1: For even his brothers didn’t believe in him.

sentence2: A yen ya inuhohug da tentu, te maski kabagis na kid a aweda mangurug tentu.


sentence1: He said, “For this cause I have said to you that no one can come to me, unless it is given to him by my Father.”

sentence2: Ammi itta ya kadwan tekamuy nga awan mangurug. A yen ta nebar ku tekamuy ta awan sangaw ta makaange teyak am awena uffunan ni Damakewan,” kunna. A yen ya nebar na tekid, te addet ta nepamegafu da en nga dumagdag tentu a dana amu na ya awan kiden mangurug tentu, ikid na am inya sangaw ya mangitalaba tentu.


sentence1: They said therefore to him, “What then do you do for a sign, that we may see and believe you? What work do you do?

sentence2: A gafu ta uhohug na en tekid a nangibar kid na ta pakaitan. “Mappya mantu ta mamadday ka ta pakaitan mi ta pakapangwam. Anu hud ya makkwam nga megitta ta iningwa ni mina Moses, petta itta ya pangurugan mi teko.


sentence1: Our fathers ate the manna in the wilderness. As it is written, ‘He gave them bread out of heaven to eat.’”

sentence2: Te ya uhohug na Bibliya en a ‘Inatadan na kid ta kanan nga nagafu ta langit,’ kunna. A intu hala ya ‘Mana en’ nga nagtolayan na gingginafu tam kiden ta kalafukanen,” kunda.


sentence1: When the multitude therefore saw that Jesus wasn’t there, nor his disciples, they themselves got into the boats and came to Capernaum, seeking Jesus.

sentence2: A gafu ta awan ig Hesus ikid na ituldu na kiden a naglalugan kid na ta barangay kiden nga bagu dumatang, te umange kid hapa ta ili na Kapernayum, te enda apagan i Hesus.


sentence1: When evening came, his disciples went down to the sea.

sentence2: A sangaw ta marimat a imunnan ya ituldu na kiden nga dumagut ta alugen.


sentence1: They entered into the boat, and were going over the sea to Capernaum. It was now dark, and Jesus had not come to them.

sentence2: A ta datang da ta barangay da en a gimon kid hapa, te gumanwat kid na dimakit, te dumatang kid na ta ili na Kapernayum. Ammi tentu en nagsugiram a awena para la dumatang ni Hesus tekid.


sentence1: Jesus therefore, lifting up his eyes and seeing that a great multitude was coming to him, said to Philip, “Where are we to buy bread, that these may eat?”

sentence2: A ta nepaglipay ni Hesus a naita na ya awan bababang na tolay nga dumadagdag tekid, te umabikan kid na tentu. A ya uhohug na te Felipe a “Felipe, mappya ta mangan ya tolay kiden nga dumagdag tekitam, ammi anu hud ya ialap tam ta kanan da?” kunna tentu.


sentence1: He said this to test him, for he himself knew what he would do.

sentence2: Ammi pangparuba na yen te Felipe, te dana nanonot na ya kwan na.


sentence1: A great multitude followed him, because they saw his signs which he did on those who were sick.

sentence2: A dumadagdag hapa ya pake addu na tolay tekid, te ikayat da itan ya pakapangwa ni Hesus am pagmappyan na ya nagtatākit kiden.


sentence1: Jesus went up into the mountain, and he sat there with his disciples.

sentence2: A ta datang nig Hesus ta dammang a gimon kid ta bagetayen, a sangaw nagibannag kid.


sentence1: Now the Passover, the feast of the Jews, was at hand.

sentence2: Tanagay na hapa ya araw na Simana na Hudyo kiden am mangan kid ta panadamdaman da ta araw na nepangilillik na Namaratu ta gingginafu da kiden.


sentence1: In these lay a great multitude of those who were sick, blind, lame, or paralyzed, waiting for the moving of the water;

sentence2: A ta agyan na pagsigongan kiden a giiddan ya addu na nagtatākit, te itta ya nagdaram, ikid na pilay, ikid na awan nakahehit. A indagan da kan ya paghehit na danumen,


sentence1: for an angel went down at certain times into the pool and stirred up the water. Whoever stepped in first after the stirring of the water was healed of whatever disease he had.

sentence2: te itta kan ya anghel na Namaratu nga umange la umange mangpahehit ta danumen. A ya imunnanen kan nga sumabbung ta nepaghehit na danumen a yen kan ya magmappya ta takit na.


sentence1: After the two days he went out from there and went into Galilee.

sentence2: A ta nepagpasa na dwangagaw a sa nagtatugut ha ig Hesus ikid na ituldu na kiden, te dumatang kid na ta lugar da en ten Galileya.


sentence1: For Jesus himself testified that a prophet has no honor in his own country.

sentence2: A ya takday uhohug ni Hesus ta idi a aweda kan dayawan ya paguhohugan na Namaratu ta pake lugar na en.


sentence1: So when he came into Galilee, the Galileans received him, having seen all the things that he did in Jerusalem at the feast, for they also went to the feast.

sentence2: Ammi tentu a pinagdulot da hala na kalugaran na kiden nga taga Galileya tentu en dimmatang ta lugar na en, te naita da ya ngamin kiden tinarabaku na ta ili na Herusalem, te umange kid hapa ta pyesta en ten.


sentence1: I sent you to reap that for which you haven’t labored. Others have labored, and you have entered into their labor.”

sentence2: A iyak paen ya nangidob tekamuy petta maggatab kam ta awemuyen nagbannagan, te takwan ya nagbanbannag. Ammi ikamuy hapa ya mesipat ta nagbanbannagan da. A yen hapa ya nagdulotan na dana en bida nga ‘Takday ya magmula, a takwan ya maggatab,’ kunna.”


sentence1: You worship that which you don’t know. We worship that which we know; for salvation is from the Jews.

sentence2: A kunna sin hapa ya tabbag ni Hesus ta nebar na en: “Mappya, Aboy, ta kurugam ya uhohug ku teko, te ikamuy nga Samariyano a dayawan muy hala ya Namaratu, ammi awemuy pake amu ya dayawan muy. Ammi ikami nga Hudyo a amu mi ya dayawan mi, te ikami ya nangalapan na Namaratu ta mangikerutan ta ngamin tolay. A yen ta ibar ku teko ta mauli sangaw ya pangdayaw muy, te bakkan la sangaw ta bagetayewan ono ili na Herusalem ya pangdayawan muy ta Namaratu.


sentence1: So he came to a city of Samaria called Sychar, near the parcel of ground that Jacob gave to his son Joseph.

sentence2: A nakatugtugut kid la nakatugtugut addet ta pingit na ili na Sikar, a nagimmang kid na ta bikat na lutaken nga neatad ni mina Hakob ta anak na en Hose ta palungu na araw.


sentence1: Jacob’s well was there. Jesus therefore, being tired from his journey, sat down by the well. It was about the sixth hour.

sentence2: A gafu ta nabannag na i Hesus ta inange da en, te tangnganan na araw hapa, a nagibannag hapa ta bibig na huhunen nga kinali ni mina Hakoben.


sentence1: For his disciples had gone away into the city to buy food.

sentence2: A ta pagibannag ni Hesus a nagdulot hala ya ituldu na kiden ta umag na ili petta gumatang kid ta kanan da. A ta kawan da para la a itta ya babbay nga taga Samariya nga umange nanagab ta huhunen. A ya uhohug ni Hesus tentu a “Ikwa nak haen ta danumina,” kunna.


sentence1: Therefore when the Lord knew that the Pharisees had heard that Jesus was making and baptizing more disciples than John

sentence2: A sangaw gafu ta pake imaddun ya zinigut nig Hesus nga dumagdag tentu a nadamag na Pariseyu kiden ta ad-addu ya ituldu na kiden ammi te Hwan,


sentence1: (although Jesus himself didn’t baptize, but his disciples),

sentence2: ammi bakkan te Hesus ya nangzigut tekid am awa dana ituldu na kiden.


sentence1: he left Judea and departed into Galilee.

sentence2: A ta pakkamu ni Hesus ta nadamag na Pariseyu kiden tentu a nagtugut kid na ituldu na kiden ta lugar na Hudeya, te nagpaamyanan kid ha ta iten Galileya,


sentence1: for John was not yet thrown into prison.

sentence2: Ammi te Hwan, ta awena en para la nekebalud, a itta para la ta iten Enon nga abikan ta Salim nga nangzigut ta umange kiden tentu, te alawa hapa ya danum ten.


sentence1: Now there was a man of the Pharisees named Nicodemus, a ruler of the Jews.

sentence2: A itta hapa ten ya takday laklakay nga nagngagan ta Nikodemu, a intu hapa ya takday Pariseyu nga pinakadakal na Hudyo kiden.


sentence1: He came to Jesus by night and said to him, “Rabbi, we know that you are a teacher come from God, for no one can do these signs that you do, unless God is with him.”

sentence2: A umange hapa ya laklakayen ta agyan ni Hesus ta hiklam, te makibida tentu. A ya nebar na a “Mistro, amu mi ta iko ya mangituldu nga dinob na Namaratu ewan, te awan mina ta pakapangwam ta kuman na naita mi en teko am bakkan ta Namaratu ya manguffun teko,” kunna.


sentence1: But Jesus didn’t entrust himself to them, because he knew everyone,

sentence2: Ammi te Hesus, a awena nekatalak ya nangurug tentu, te dana amu na ya nonot da.


sentence1: and because he didn’t need for anyone to testify concerning man; for he himself knew what was in man.

sentence2: A maski awan ta mangibar tentu ta tolay a dana amu na hala ya ngamin kiden nonot na tolay.


sentence1: The third day, there was a wedding in Cana of Galilee. Jesus’ mother was there.

sentence2: A ta nepagpasa na dwangagaw itta ya boda ta ili na Kana ta lugar na Galileya. Dana ittan ten ya hina ni Hesus,


sentence1: Jesus also was invited, with his disciples, to the wedding.

sentence2: a sangaw nagawi hapa ig Hesus ikid na ituldu na kiden ta boda en.


sentence1: One of the two who heard John and followed him was Andrew, Simon Peter’s brother.

sentence2: Andres ya ngagan na takday na duwa kiden, a itta hapa ya kabagis na nga nagngagan ta Simon, ammi Pedru ya agngilinan da tentu.


sentence1: He first found his own brother, Simon, and said to him, “We have found the Messiah!” (which is, being interpreted, Christ).

sentence2: A enna mantu inapag ni Andres. A ta nepakaapag na tentu a “O, Simon, ittan hala ya Messayasen nga dana nebar na Namaratu tekitam, te nesimmun min,” kunna. (Ya ikayat na uhohugan na “Messayas” nga kinan na, a “Mangikerutan”.)


sentence1: I didn’t know him, but for this reason I came baptizing in water, that he would be revealed to Israel.”

sentence2: Ammi ta kuman na iyak ta idi a awek para la pake amu ya pumatalinen teyak, ammi immange yak ta isin nga mangzigut ta tolay kidin nga Istralita, te iparan ku kid ta ange na, petta am ittan a amu da sangaw,” kunna.


sentence1: John testified, saying, “I have seen the Spirit descending like a dove out of heaven, and it remained on him.

sentence2: A pake nepasikkal para ni Hwan ya naita na, “Naitak ya Kahalwa na Namaratu nga umakban tentu ta nepangzigut ku tentu, te nagafu haman ta langitewan ta kuman na pagsunak na kalapati, a nagintak la tentu.


sentence1: I didn’t recognize him, but he who sent me to baptize in water said to me, ‘On whomever you will see the Spirit descending and remaining on him is he who baptizes in the Holy Spirit.’

sentence2: A awek mina amu ta intu ya Mangikerutan nga dana nebar na Namaratu ta dadagkal tam kiden, ammi nanonot ku ya uhohug na Namaratu ta pangidob na en teyak, te ya nebar na a ‘Maitam sangaw ya takday tolay nga pagintakān na Kahalwakin, a intu sangaw ya mangpasinap ta tolay kiden ta Kahalwa na Namaratu,’ kunna teyak.


sentence1: I have seen and have testified that this is the Son of God.”

sentence2: A gafu ta naitak ya nebar na en teyak a napasikkal kun ta intu hala ya Anak na Namaratu ewan,” kunna.


sentence1: John answered them, “I baptize in water, but among you stands one whom you don’t know.

sentence2: A ya tabbag ni Hwan a “Itta yak sin nga mangzigut tekamuy ta danum, te itta haman ya makikihkihu tekamuy nga awemuy para la amu.


sentence1: He is the one who comes after me, who is preferred before me, whose sandal strap I’m not worthy to loosen.”

sentence2: Intu hala ya kinan ken nga pumatalin teyak. A awek hapa megitta nga makitagabu tentu, te pake atata-nang ammi teyak,” kunna.


sentence1: The ones who had been sent were from the Pharisees.

sentence2: A ya kadwan kiden nedob tentu a Pariseyu kid.


sentence1: They asked him, “Why then do you baptize if you are not the Christ, nor Elijah, nor the prophet?”

sentence2: A ya pohut da en hapa tentu a “Am bakkan ta iko ya Mangikerutan, ono Eliyas, ono paguhohugan na Namaratu nga binida ni mina Moses a anu kawagan na mantu ta mangzigut ka ta tolay kidin?” kunda.


sentence1: He was not the light, but was sent that he might testify about the light.

sentence2: A bakkan mantu te Hwan ya kuman na zilag am awa intu hud la ya nangipasikkal.


sentence1: The true light that enlightens everyone was coming into the world.

sentence2: A ya “Uhohugen” mantu ya zilagen nga kakurugan, te pagdakaran na ya nonot na ngamin tolay, a lumattog na hapa ta paglelehutin.


sentence1: The same came as a witness, that he might testify about the light, that all might believe through him.

sentence2: A itta hapa ya takday lalaki nga nagngagan te Hwan nga umange nangipadangag ta tolay kiden, te intu ya dinob na Namaratu, petta ipasikkal na tekid ya “Uhohugen” nga mangpadakar ta kuman na zilag, petta kurugan da mina gafu ta pangipasikkal na en tekid.


sentence1: Also, certain women of our company amazed us, having arrived early at the tomb;

sentence2: “Ammi kuman na nakagtut kami hapa gafu ta bida na kadwan kiden kahulun mi nga bābāy, te umange kid kan ta tanam na en ta nagkarawanen,


sentence1: and when they didn’t find his body, they came saying that they had also seen a vision of angels, who said that he was alive.

sentence2: a awan kan na ya bari na en. Ammi intu kan naita da ya anghel kiden na Namaratu, a nebar kan na anghelen ta natolay hala i Hesusen.


sentence1: This man went to Pilate, and asked for Jesus’ body.

sentence2: A ta nekabalin na pasi ni Hesus a itta ya takday lalaki nga umange te Pilato, petta adangan na ya bari ni Hesusen. I Hose ya ngagan na, a taga Arimateya ta lugar na Hudeya. Mappya hapa na tolay, te kurugan na ya ngamin lintig na Hudyo kiden, yaga nabayag na hapa nangipapa-na ta Mangikerutanen nga nekari na Namaratu. Intu hapa ya takday konsihal na Hudyo kiden, ammi awena kumabkabat ta nepangpapasi da te Hesus.


sentence1: But they were urgent with loud voices, asking that he might be crucified. Their voices and the voices of the chief priests prevailed.

sentence2: Ammi kuga nafulotan ha ya tolay kiden nga nagayayag ta masikan, te ipapilit da ya pasi ni Hesus.


sentence1: He released him who had been thrown into prison for insurrection and murder, for whom they asked, but he delivered Jesus up to their will.

sentence2: A gafu ta kumanen a timuluk i Pilato ta nebar da en, a pinohet na ya nabaluden nga namapasi ikid na nakitapil ta gubyernu ta idi, a negawat na i Hesus ta tolay kiden petta kwan da ya ikayat da kwan tentu.


sentence1: I will therefore chastise him and release him.”

sentence2: A mappya mantu ta papaligat ku la kapyek ibbatan,” kun ni Pilato tekid.


sentence1: Now he had to release one prisoner to them at the feast.

sentence2: A ya gagangay da ta idi a pohetan da ya takday mabalud ta kada Pyesta na Panadamdaman, petta matalakan mina ya Hudyo kiden ta gubyernu ni Ari en Sisar. A yen ta nebar ni Pilato ta pohetan na mina i Hesus,


sentence1: Having blindfolded him, they struck him on the face and asked him, “Prophesy! Who is the one who struck you?”

sentence2: A ya tolay kiden nga naggwardya te Hesus a pinābānglu da, te tinappanan da ya mata na kiden kapye da pinalpaluk, “O, ibar mu am inya ya nagpaluk teko, te malalaki ka haman maglavun,” kunda.


sentence1: Jesus said to the chief priests, captains of the temple, and elders, who had come against him, “Have you come out as against a robber, with swords and clubs?

sentence2: A sangaw naguhohug hapa i Hesus ta ange kiden nanggafut tentu. “Anu, dulayak hud na tolay, petta endak gafutan konsu kampilan ikid na paluk ta kuman na panggafut muy ta tulisan?


sentence1: When I was with you in the temple daily, you didn’t stretch out your hands against me. But this is your hour, and the power of darkness.”

sentence2: Kinanghahaw itta yak haman tekamuy ta simbaanen nga nangitultuldu, anu bakkan ta yen ya nanggafutan muy teyak? Ammi gagangay ta ayanin ya oras muy ikid na oras na pagturay na dulay,” kunna tekid.


sentence1: The Lord said, “Simon, Simon, behold, Satan asked to have all of you, that he might sift you as wheat,

sentence2: “A iko hapa Simon, a dangagam ya ibar ku teko, te pake ikayat ni Satanas ya mangalap tekamuy, petta paruban na kam sangaw ta kuman na magsap ta aggik,


sentence1: but I prayed for you, that your faith wouldn’t fail. You, when once you have turned again, establish your brothers.”

sentence2: ammi iko ya pake nepakimallak ku petta awena mawakay na pangurug mu teyak. Ammi sangaw am nagbabawi kan ta pagtalekud mu teyak a uffunam hapa ya kabagis mu kiden, petta magsikan hapa ya pangurug da,” kun ni Hesus te Pedru.


sentence1: They were glad, and agreed to give him money.

sentence2: A natalakan kid hapa ta bida na tekid, a nekari da tentu ya pirak.


sentence1: He consented and sought an opportunity to deliver him to them in the absence of the multitude.

sentence2: Mayat hapa i Hudas ta tulag da a yen ya pamegafu na nga magapag ta pangitalaba na te Hesus ta kawan na addu na tolay.


sentence1: Satan entered into Judas, who was also called Iscariot, who was counted with the twelve.

sentence2: A tekiden para la nagmiting a itta hapa ig Hesus ikid na ituldu na kiden ta takwan na lugar, a yen hapa ya nesassarok ni Satanas ta nonot ni Hudas Iskaryote petta italaba na i Hesus, te intu ya takday na mafulu duwa kiden kahulun ni Hesus.


sentence1: He went away and talked with the chief priests and captains about how he might deliver him to them.

sentence2: A umange mantu i Hudasen nga nakitulag ta padi kiden ikid na maggwardya kiden ta simbaanen, petta italaba na i Hesus.


sentence1: He said, “Truly I tell you, this poor widow put in more than all of them,

sentence2: A ya uhohug ni Hesus ta ituldu na kiden a “Itan muy ya babbay ewan, kakurugan ta ad-addu ya nela-nug na ammi ta pagdadaggan na ngamin kiden nela-nug na kadwan kiden,


sentence1: for all these put in gifts for God from their abundance, but she, out of her poverty, put in all that she had to live on.”

sentence2: te intu neatad da ya sobra na kaba-nang da, ammi tentu a neatad na ya magserbi mina tentu gafu ta kapanglaw na, te neatad na ya ngamin katolayan na,” kunna tekid.


sentence1: But those who are considered worthy to attain to that age and the resurrection from the dead neither marry nor are given in marriage.

sentence2: ammi ya nagpasi kiden nga gagangay matolay ta araw na pangtolay na Namaratu a awedan sangaw mangatawa,


sentence1: For they can’t die any more, for they are like the angels and are children of God, being children of the resurrection.

sentence2: te awedan sangaw masi, te am tolayan na kid sangaw na Namaratu a kagitta na kid sangaw na anghel kiden ikid na Namaratu.


sentence1: The third took her, and likewise the seven all left no children, and died.

sentence2: A gafu ta lintigen a inatawa na mekaduwa en ya atawa na en, a sangaw timubbat ya mekatallu en, a kumanen hapa abat ta mekapitu en, te sa nagpasi kid ta pangatawa da ta babbayen, ammi awan pulus ta nesirak da ta anak da.


sentence1: He began to tell the people this parable: “A man planted a vineyard and rented it out to some farmers, and went into another country for a long time.

sentence2: A gafu ta kumanen a namegafu nagbida i Hesus ta tolay kiden nga umange hapa magdangag, ammi keangarigan ya binida na tekid: “Itta ya takday tolay nga nagmula ta addu na unas, a sangaw nepaābāng na ya kaunasan na ta kadwan, te umange nagpasyar ta takwan na lugar.


sentence1: At the proper season, he sent a servant to the farmers to collect his share of the fruit of the vineyard. But the farmers beat him and sent him away empty.

sentence2: A sangaw ta kaarawan na pagapit da a dinob na ya tagabu na en ta nangābāng kiden petta alapan na mina ya abang na en. Ammi ginafut da, a pinalpaluk da, kapye da pinatugut, a awan ta inalap na.


sentence1: He was trying to see who Jesus was, and couldn’t because of the crowd, because he was short.

sentence2: ammi itta ten ya takday lalaki nga mayat makaita am inya i Hesus. Sakyo ya ngagan na, a naba-nang hapa, te intu ya netun na taga Roma kiden ta agsingir ta bwis na Hudyo kiden, a yen hapa ya nangikatupagan da tentu. A ta pagtalib ni Hesusen a apagan ni Sakyo ya panggirawan na tentu, ammi awan ta naapagan na gafu ta kaddu na tolay kiden, te alinnak hapa ya bari na en.


sentence1: A widow was in that city, and she often came to him, saying, ‘Defend me from my adversary!’

sentence2: “A itta hapa ten ya nabalu nga babbay, a sogawan na hapa ya kwesen nga nakimemallakan gafu ta katapil na en. ‘Uffunan nak haen nga magapag ta pakaitan ta kwak gafu ta gubatan na katapil ken,’ kunna kan.


sentence1: yet because this widow bothers me, I will defend her, or else she will wear me out by her continual coming.’”

sentence2: A awena bit la nekaskasu na kwesen, ammi gafu ta nagpatotoli ya nabalu en a nahulat na ya kwesen. ‘Kuga popoyungan nak na babbayin yan O. A maski awek mamat ta Namaratu pase tolay a mappya ta uffunan ku ya babbayin petta awenak sangaw ulangan,’ kun na nonot na kwesen.


sentence1: There will be two grinding grain together. One will be taken and the other will be left.”

sentence2: A magkaalsud hapa sangaw ya duwa na babbay nga magbayu, a ka-ma la sangaw maalap ya takday a masirak ya takdayen.


sentence2: A maghebing sangaw magtarabaku ya duwa na lalaki ta uma, a maalap ya takday a masirak ya takdayen,” kunna tekid.


sentence1: Likewise, even as it was in the days of Lot: they ate, they drank, they bought, they sold, they planted, they built;

sentence2: “A kumanen hapa ta kalugaran ni mina Lot ta idi, te pangākan da la hapa, ikid na keainum kid, ikid na kegagatang kid, ikid na kelalaku kid, kemamula kid, kebabali kid.


sentence1: but in the day that Lot went out from Sodom, it rained fire and sulfur from the sky and destroyed them all.

sentence2: Ammi ta neuhet nig mina Lot ta ili na Sodom a naudanan ya nasirak kiden ta afuy ikid na burbura, a sa nagkaapang kid.


sentence1: As it was in the days of Noah, even so it will also be in the days of the Son of Man.

sentence2: “A am magtoli yak sangaw ta lutakin a addu sangaw ya awan nakaparan, te intu la sangaw nonotan da ya kuman na tolay kiden nga nalayus ta ketta ni mina Nowe en.


sentence1: They ate, they drank, they married, and they were given in marriage until the day that Noah entered into the ship, and the flood came and destroyed them all.

sentence2: Te ya kalugarān ni Nowe a pangākan da la, ikid na keaatawa kid, yaga kebaboda kid abat ta araw na nesarok nig Nowe ta umag na baporen, a dinatangan na kid na layusen, a sa nagkalimat kid.


sentence1: Were there none found who returned to give glory to God, except this foreigner?”

sentence2: A ya uhohug hapa ni Hesus ta nagtayuk kiden naggiraw a “Itan muy yan, mafulu paen ya nagmappya, ammi intu la matalak ta Namaratu ya awanen nesipat ta tolay na kiden. Anu awena makanonot na siyam kiden?” kunna.


sentence1: He fell on his face at Jesus’ feet, giving him thanks; and he was a Samaritan.

sentence2: Sa Hudyo kid ngamin fwera la ta takdayen, te taga Samariya yen. A ta nepakaita na taga Samariya en ta nagmappyan a awenan bit nagdulot ta padi kiden, te alistu hud la nagtoli te Hesus, a “Haleluya, Pres da Lord, Pres da Lord,” kunna ta masikan. A datang na te Hesus a namalentud ta atubang na en, a “Matalakak teko, Afu, te pinagmappya nak,” kunna.


sentence1: “Everyone who divorces his wife and marries another commits adultery. He who marries one who is divorced from a husband commits adultery.


sentence1: I will get up and go to my father, and will tell him, “Father, I have sinned against heaven and in your sight.

sentence2: ‘Atsi, magtugutak na sin, te dumatangak te damaken, te makipakoma yak sangaw tentu. A “Amang,” kunku sangaw, “nakaliwatak na mantu teko ikid na Namaratu,


sentence1: I am no more worthy to be called your son. Make me as one of your hired servants.”’

sentence2: a awena ta mekwenta ta anak nak, ammi alapan nak la ta kuman na magyan la teko mangallu,” kunku sangaw tentu,’ kunna.


sentence1: When he went into the house of one of the rulers of the Pharisees on a Sabbath to eat bread, they were watching him.

sentence2: A ta takday ha na araw na agimmang a umange i Hesus nakikkanan ta bali na Pariseyu en nga presidente na kapilya. A ya kadwan kiden Pariseyu nga kahulun na makābali en a aitan da am anu sangaw ya kwan ni Hesus,


sentence1: Behold, a certain man who had dropsy was in front of him.

sentence2: te itta hapa ten ya takday lalaki nga pake nagbagbaga ya kamat na kiden ikid na takki na kiden, a nagtayuk ta atubang ni Hesus.


sentence1: It is like a grain of mustard seed which a man took and put in his own garden. It grew and became a large tree, and the birds of the sky live in its branches.”

sentence2: “A meangarig kid ta pake kaassangan na hukal nga imula na tolay, te sangaw am dakal na ya mula na en a nagbalin ta kadakalan na ngamin kiden mula, te magge kuman na kayu, petta yen ya eyan na mamanuk kiden pagumukan,” kunna.


sentence1: It is like yeast, which a woman took and hid in three measures of flour, until it was all leavened.”

sentence2: “A meangarig para ya tolay na kiden ta kuman na tāpirit na asin nga mekihu ta lappa, te gafu ta asinen a sa maasinan ya ngamin lappa,” kunna.


sentence1: He was teaching in one of the synagogues on the Sabbath day.

sentence2: A ta takday ha na araw na agimmang a nangituldu ha i Hesus ta umag na kapilya da,


sentence1: Behold, there was a woman who had a spirit of infirmity eighteen years. She was bent over and could in no way straighten herself up.

sentence2: a itta hapa ten ya takday babbay nga pake nagkavub, a awena nauyad ya addag na en, te itta ya anitu na nga nangpakavub tentu abat ta mafulu walu darun.


sentence1: but he who didn’t know, and did things worthy of stripes, will be beaten with few stripes. To whomever much is given, of him will much be required; and to whom much was entrusted, of him more will be asked.

sentence2: “A am itta mantu ya makkamu en ta patarabaku na dafu na en ta awena idulot a dakdakal sangaw ya pangpa-gang na dafu na en ammi ta awanen makkamu. Te ya naatadan ta addu a masapul ta ad-addu sangaw ya itoli na, ammi ya naatadan ta medyo assang la a assang hapa ya itoli na,” kunna.


sentence1: Blessed are those servants whom the lord will find watching when he comes. Most certainly I tell you that he will dress himself, make them recline, and will come and serve them.

sentence2: A nagāsāt sangaw ya awan kiden mangikasidug ta datang na dafu da, te pagtuttudan na kid hapa sangaw ta lamesa na en, kapye na kid pakanan.


sentence1: They will be blessed if he comes in the second or third watch and finds them so.

sentence2: A maski am awena dumatang abat ta tangngan na hiklam ono nagkarawan a pake magāsāt kid para am dana nakaparan kid ta datang na.


sentence1: Be like men watching for their lord when he returns from the wedding feast, that when he comes and knocks, they may immediately open to him.

sentence2: “A kumanen hapa a mappya ta makigitta kam ta tagabu kiden nga awan masidug, te sigida makaparan kid talo am ka-ma la dumatang ya dafu da en nga umange nakipyesta. A dana nagpagatang kid hapa, petta alistun da ihukat.


sentence1: But the very hairs of your head are all counted. Therefore don’t be afraid. You are of more value than many sparrows.

sentence2: Intu mina pagnonotan muy ya passik kiden, te maski am malogon ya paga da ta dapun a awena kid kaliwatan na Namaratu maski ta takday la. Ammi pake mesasita kam para tentu ammi ta addu na passik, te dana nabilang nan ya ngamin kiden huk muy. Awemuy mantu magtalaw ta dumatang tekamuy, te mapmappya hud la ta burungan muy ya pagliwat muy ta Namaratu, te intu haman ya makapapasi ta bari muy pase makewarad ta kahalwa muy ta pangtaguhali na tekamuy, a yen mina ya italaw muy.


sentence1: As he said these things to them, the scribes and the Pharisees began to be terribly angry, and to draw many things out of him,

sentence2: A ta nepagtugut ni Hesus ta bali en a sakā nehulun hapa ya Pariseyu kiden ikid na mangituldu kiden, te pasikkalan da ya pagpohut da tentu,


sentence1: lying in wait for him, and seeking to catch him in something he might say, that they might accuse him.

sentence2: talo am itta sangaw ya ibar na nga pangidaruman da mina tentu.


sentence1: So you testify and consent to the works of your fathers. For they killed them, and you build their tombs.

sentence2: A mapa-gang kam para sangaw, te daggan muy ya liwat na dadagkal muy kiden nga namapasi ta aglavun kiden na Namaratu, te am appiyan muy ya tatānam na aglavun kiden a tunan muy kid hapa ta magmagannud na ispot, te ape madamdam kam tekid. A mekabat kam mantu ta pagliwat na dadagkal muy kiden, te tulad la ya pagdamdam na nonot muy tekid.


sentence1: I tell you, although he will not rise and give it to him because he is his friend, yet because of his persistence, he will get up and give him as many as he needs.

sentence2: A am tabbagan na hapa ta ‘O awenak tabtabangan O, te nelitup ya bali in. Awek makaatad ta ayanin, te makakasidug kamin na anak kiden,’ am kunna, a awena hud pakolangan na magadangen gafu ta magkofun kid? A maski am awena ikayat imivwat gafu ta pagkofun da, am pakolangan na la a imivwat hala sangaw petta iatad na ya masapul na gafu ta awena magimmang na magadangen.


sentence1: He said to them, “Which of you, if you go to a friend at midnight and tell him, ‘Friend, lend me three loaves of bread,

sentence2: A ya netulfu na hapa ta netuldu na en nga pakimallak da a intu yan: “Am angarigan ta itta ya sangaili na takday tekamuy nga dumatang ta tangngan na hiklam, ikid na awan ta ipakan na tentu, a awena hud ange gumatut ta karuba na en?


sentence1: for a friend of mine has come to me from a journey, and I have nothing to set before him,’

sentence2: Te ya ibar na sangaw tentu a ‘O, kofun, pagatutan nak haen ta tallu supa la, te itta ya sangailik nga bagu dumatang, a awan ta ipakan ku tentu,’ awena hud kumin tentu?


sentence1: For the Son of Man didn’t come to destroy men’s lives, but to save them.” They went to another village.

sentence2: ammi ginamman na kid. A nagdulot kid na ta takwan na lugar.


sentence1: As he was praying, the appearance of his face was altered, and his clothing became white and dazzling.

sentence2: A tentu en nakimallak a nanguli hapa ya bari na en, a pake nagfuraw ya barawasi na en, te nagdakar ta kuman na kadakar na bilag.


sentence1: Now Peter and those who were with him were heavy with sleep, but when they were fully awake, they saw his glory, and the two men who stood with him.

sentence2: Dana nasidug ig Pedru ikid na kahulun na kiden, ammi nagadukal kid, a nepagka-ma da hapa ya kalalaki ni Hesus. A itta hapa ya duwa na tolay nga nagbida tentu, ig mina Moses, ikid ni Eliyas, te nagmatakar kid hapa nga sedakar. A intu bidan da ya pasi ni Hesus nga magdulot sangaw ta ili na Herusalem.


sentence1: For Jesus was commanding the unclean spirit to come out of the man. For the unclean spirit had often seized the man. He was kept under guard and bound with chains and fetters. Breaking the bonds apart, he was driven by the demon into the desert.

sentence2: A ta nedagut ni Hesus ta barangayen a nepagka-ma na ya takday lalaki taga ili nga nauhagan, te awena pulus nagbarbarawasi gafu ta pinaguyung na anitu na kiden. A awena kan nagyan ta bali, te nagyan la ta agyan na tanam kiden. A kankanayun pagkagtutan na kan na anitu na kiden petta papasin da. A yen ta ginalutan na kadwan kiden ya kamat na kiden ikid na takki na kiden ta kawad petta mataronan da, ammi gasgasatan na hala ya kawad kiden, a pagbilagan na anitu na kiden, petta ange ta awan ta totolay. Ammi tentu en nakaita te Hesus a pake gimihgihawa, kapye na umange nagtakab ta atubang na en, ammi ginamman ni Hesus ya anitu na en; “Pagtugutām na ya tolayina,” kunna. A ka-ma la nagayag hapa ya lalaki en ta masikan; “Anu hud ya aamum teyak, Hesus, te iko ya Anak na Namaratu ewan. Ikallak nak kad, te awenak haen pakākāllakan,” kunna.


sentence1: and certain women who had been healed of evil spirits and infirmities: Mary who was called Magdalene, from whom seven demons had gone out;

sentence2: A dumadagdag hapa tentu ya kadwan kiden bābāy nga pinatugut na ya anitu da ikid na takit da. Itta i Mariya Magdalena nga nagtugutan na pitu na anitu,


sentence1: and Joanna, the wife of Chuzas, Herod’s steward; Susanna; and many others who served them from their possessions.

sentence2: ikid ni Hwana nga atawa ni Kusa nga nagtaron ta bali ni Ari en Herud, ikid ni Susana, ikid na addu para. A yen kid na bābāy ya makkamu ange gumatang ta ngamin masapul nig Hesus ikid na ituldu na kiden.


sentence1: They are like children who sit in the marketplace and call to one another, saying, ‘We piped to you, and you didn’t dance. We mourned, and you didn’t weep.’

sentence2: “A ya pangiangarigan ku ta tolay kiden nga mangawe ta uray na Namaratu a kuman kid na anak kiden nga magalikkad ta sakā anak da kiden. Te ya kuman na alikkad na anak kiden a ikayat da matubtubbat. Ammi gafu ta takwan ya nonot na kadwan a ‘Anu awemuy haman magtalip am maggasa kami,’ kunda. ‘A am masi kami pon awemuy haman magtangit,’ kunda ha.


sentence1: But Simon Peter, when he saw it, fell down at Jesus’ knees, saying, “Depart from me, for I am a sinful man, Lord.”

sentence2: A ta nepakaita ni Simon Pedru ta kaddu na naalap da a ka-ma la nagtakab ta atubang ni Hesus. “Ay, Afu, umadayu kan mina teyak, te pake dulayak na tolay,” kunna gafu ta amat na tentu.


sentence1: For he was amazed, and all who were with him, at the catch of fish which they had caught;

sentence2: A sa nakagtut kid ta kaddu na naalap da,


sentence1: But truly I tell you, there were many widows in Israel in the days of Elijah, when the sky was shut up three years and six months, when a great famine came over all the land.

sentence2: A kumanen hapa te Eliyasen ta idi, te intu ya dinob na Namaratu nga magtabarang ta Istralita kiden ta idi, ammi gafu ta magsoysoy kid a awena nepalubus na Namaratu ta magudan addet ta tallu darun a gadwa, petta mapa-gang kid. A gafu ta agbabisinen ta ngamin kiden lugar a pake nazigatan ya addu na kagitta muy nga bābāy nga babbalu.


sentence1: Elijah was sent to none of them, except to Zarephath, in the land of Sidon, to a woman who was a widow.

sentence2: Ammi maski Istralita kid a awan ta nepaita ni Eliyas ta pakapangwa na Namaratu tekid, awa intu hud la nangidoban na Namaratu tentu ya babbayen nabalu ta ili na Sarepta ta lugar na Hentil kiden taga Sidon.


sentence1: If you therefore will worship before me, it will all be yours.”

sentence2: a ya uhohug ha ni Satanas tentu a “Itam ya kalalaki na lugar kidina ikid na gubyernu da, te ya ngamin kiden nepaitak teko a kwam na sangaw am makidafu ka teyak, te neatad yan kid teyak, a iatad ku hapa ta kompormi na ikayat ku,” kunna.


sentence1: and the Holy Spirit descended in a bodily form like a dove on him; and a voice came out of the sky, saying “You are my beloved Son. In you I am well pleased.”

sentence2: Ammi te Gubernador Herud nga nakagubat ta atawa na kabagis na en a awena dangdangagan ya tabarang ni Hwan tentu awa dinaggan na hud la ya liwat na, te nepebalud na i Hwan gafu ta pangihuya ni Hwan tentu.


sentence1: Coming up at that very hour, she gave thanks to the Lord, and spoke of him to all those who were looking for redemption in Jerusalem.

sentence2: A ta pagbida para la ni Simyon tekid a itta hapa ya pake bakbakat nga aglavun nga nakasimmu tekid. A ya ngagan na hapa a Ana, a anak hapa ni Fanwel nga takday simsima ta tribu ni Aser. A walufulu appat ya darun na, ammi nabalun, te pitu darun bit ya pagatawa na, kapye na nasi na la-laay na en. A sigida nagyan la ya bakbakaten ta simbaanen ta araw pase hiklam, te awena bit nonotan ya mangan gafu ta pakimallak na. A ta nepakaita na hapa ta abbingen a nedayaw na hapa ta Namaratu, a binida na hapa ta kadwan kiden, te sakā indagan da hapa ya panguffun na Namaratu ta taga Herusalem kiden.


sentence1: Yes, a sword will pierce through your own soul, that the thoughts of many hearts may be revealed.”

sentence2: A ya uhohug na para ta hina na abbingen a “Dangagam, Aboy, ya ibar kin teko, te palattogan sangaw na Namaratu ya itta ta nonot na ngamin tolay gafu ta abbingin yan, a mapaakban hapa sangaw ya addu na Istralita gafu tentu, ikid na addu hapa sangaw ya mapātā-nāng. A maski am intu ya pakaitan ta ketta na Namaratu tekitam a addu sangaw ya magsoysoy tentu. A gafu ta ikatupag da sangaw a pake matakitan hapa sangaw ya nonot mu ta kuman na takit na amuku nga mekaddug,” kunna tentu.


sentence1: “Now you are releasing your servant, Master, according to your word, in peace;

sentence2: “Ay, Afu, maski masi yak na ta kuman na inuhohug mu teyak,


sentence1: for my eyes have seen your salvation,

sentence2: te naitak na ya dinob min nga mangikerutan, a matalakanak na.


sentence1: which you have prepared before the face of all peoples;

sentence2: Te ye-yan na abbing ya nekari men nga umange sin, petta ikaru na ya liwat na ngamin tolay.


sentence1: a light for revelation to the nations, and the glory of your people Israel.”

sentence2: “A ye-yan mantu, Afu, ya mangpadakar ta Hentil kiden hapa, petta amu da ya kakurugan na Dyos, a intu hapa sangaw ya mangatad ta pakadayaw na tolay mu kiden nga Istralita,” kunna.


sentence1: When the days of their purification according to the law of Moses were fulfilled, they brought him up to Jerusalem to present him to the Lord

sentence2: A gafu ta lintigen nga netuldu ni Moses ta Hudyo kiden a mehangat ya bagu naganak nga simarok ta simbaan na Namaratu, te itta kan ya pagzigmanan na addet ta appatafulu araw. A ta nekabaggaw ni Mariya ta pagzigmanan na a inalap da i Hesus ta ili na Herusalem petta igawat da ta Namaratu,


sentence1: (as it is written in the law of the Lord, “Every male who opens the womb shall be called holy to the Lord”),

sentence2: te ya takday lintig na Namaratu tekid a kwa na kan ya napolu en neanak na tagtakday pagatawan.


sentence1: and to offer a sacrifice according to that which is said in the law of the Lord, “A pair of turtledoves, or two young pigeons.”

sentence2: A enda hapa peatang ya duwa na lummun ono duwa na kalapati, te yen hapa ya nebar na Namaratu ta lintig na en tekid.


sentence1: For there is born to you today, in David’s city, a Savior, who is Christ the Lord.

sentence2: te ittan ya mangikerutan tekamuy nga bagu neanak ta ayanin ta ili na Betlihem. A intu hala ya ari muyen Kristu nga nekari na Namaratu tekamuy.


sentence1: This is the sign to you: you will find a baby wrapped in strips of cloth, lying in a feeding trough.”

sentence2: “A itan muy sangaw awa kustu ya uhohug ku tekamuy, te am e kam ta ili ewan a maita muy hala sangaw ya bagu neanak nga nepaidda da ta anganan na baka, a bagu para la ya babbad na kiden,” kunna hapa.


sentence1: While they were there, the day had come for her to give birth.

sentence2: A ta datang da ta ili na Betlihem a nadatang hapa ni Mariya ya paganak na,


sentence1: She gave birth to her firstborn son. She wrapped him in bands of cloth and laid him in a feeding trough, because there was no room for them in the inn.

sentence2: ammi intu naganakan na ya agsigongan na baka ikid na kabayu, te awan ta takwan na agdulotan gafu ta kaddu na tolay kiden nga umange magpalista. A yen mantu ya naganakan na ta napopolu en anak na. A dana binabbad da ta kuman na gagangay da, kapye da nepaidda la bit ta anganan na baka.


sentence1: Joseph also went up from Galilee, out of the city of Nazareth, into Judea, to David’s city, which is called Bethlehem, because he was of the house and family of David,

sentence2: a masapul ta magtugut bit hapa ig Hose en ikid na atawa na en Mariya ta ili na Nasaret ta iten Galileya, te ange kid ta ili na Betlihem ta lugar na Hudeya, te yen ya ili na gingginafu da en mina Dabid ta idi.


sentence1: to enroll himself with Mary, who was pledged to be married to him as wife, being pregnant.

sentence2: A yen ya umeyan da nga pakelistan, ammi tanagay na hapa ya araw na paganak ni Mariya en.


sentence1: Now in those days, a decree went out from Caesar Augustus that all the world should be enrolled.

sentence2: A ta kaarawan na nekeanak ni Hwan a ya ari en nga taga Roma ya nagturay ta ngamin kiden lugar kontodu lugar na Hudyo kiden, a Sisar Agusto ya ngagan na ari en. A ya naggubernador hapa ta lugar na Hudyo kiden a Kirinu ya ngagan na, a kagitta hapa na ari en, a Siriya ya ngagan na lugaren nga iturayan na. A ta paggubernador para la ni Kirinu a namadday hapa ya ari en ta bagu na lintig, te nebar na ta melista ya ngamin kiden tolay nga magyan ta ngamin kiden lugar ta pagariyan na en.


sentence1: This was the first enrollment made when Quirinius was governor of Syria.

sentence2: A ye-yan hapa ya napolu en pakelista na tolay kiden nga negindan ta paggubernador ni Kirinu.


sentence1: All went to enroll themselves, everyone to his own city.

sentence2: A gafu ta sa melista kid mina ta lugar na gingginafu da kiden


sentence1: because of the tender mercy of our God, by which the dawn from on high will visit us,

sentence2: A gafu ta allak na Namaratu tam, ikid na idduk na tekitam, a palattogan na ya dakar na tekitam nga nagafu ta langit.


sentence1: to shine on those who sit in darkness and the shadow of death; to guide our feet into the way of peace.”

sentence2: Te madakaran ya itta kiden ta sugiram, ikid na itta kiden ta ngahab na pasi. A ituldu na kitam ta dalan na kappyanan tam,” kunna. A yen ya addet na lavun na.


sentence1: (as he spoke by the mouth of his holy prophets who have been from of old),

sentence2: A kustu hapa ya uhohug na aglavun kiden nga nepeuhohug na Namaratu tekid ta palungu araw, te patayukan nan tekitam ya mangikerutan nga meanak ta simsima ni mina Dabid,


sentence1: He will be great and will be called the Son of the Most High. The Lord God will give him the throne of his father David,

sentence2: “A am dakal na sangaw ya anak mu a pake malalaki na tolay, a amu sangaw na ngamin tolay ta intu hala ya Anak na Namaratu ewan. A intu hapa sangaw ya pagbalinan na Namaratu ta ari, te intu ya ari muyen nga nekari na Namaratu nga metali ta minakakay na en Dabid.


sentence1: and he will reign over the house of Jacob forever. There will be no end to his Kingdom.”

sentence2: “A awan sangaw ta addet na pagari na, te intu hala sangaw ya makkamu ta ngamin kiden tolay na Namaratu addet ta addet,” kunna ha na anghelen tentu.


sentence1: to a virgin pledged to be married to a man whose name was Joseph, of David’s house. The virgin’s name was Mary.

sentence2: A ta kaarawan na katarun ni Lisabet a itta ya takday balatang nga nagngagan ta Mariya, a nagyan ta ili na Nasaret ta lugar na Galileya. A dana nakiatawa hapa ta takday simsima ni mina Ari en Dabid nga nagngagan ta Hose nga taga Nasaret hapa, ammi aweda para la nagdorug. A ta mekānnamen hulan na katarun ni Lisabeten a nagmatakar hapa ya anghelen Gabriyel te Mariya, te dinob na Namaratu tentu.


sentence1: “Thus has the Lord done to me in the days in which he looked at me, to take away my reproach among men.”

sentence2: A ta nekabalin na en a natarun hala ya atawa na en Lisabet. A ya uhohug na en hapa a “Mappya mantu la ya Namaratu, te nekallak nak hala ta kumanin, petta awek na sangaw mamat ta sakā tolay ku kiden,” kunna kan na nonot na. Ammi awena limatlattog addet ta lima hulan.


sentence1: Now while he executed the priest’s office before God in the order of his division

sentence2: A ta datang na araw na pagtarabaku na padi kiden ni Abias ta simbaan na Namaratu a nehulun hapa i Zikaraya,


sentence1: according to the custom of the priest’s office, his lot was to enter into the temple of the Lord and burn incense.

sentence2: a intu ya napili nga simarok tatakday ta pake umag na simbaanen petta apangan na ya bangogen ta kuman na gagangay na tarabaku na padi kiden.


sentence1: that you might know the certainty concerning the things in which you were instructed.

sentence2: Iko nga kofun ku, Teyopilo. Yen ta nagsuratak teko petta amum ya kakurugan gafu te Hesus Kristu, te addu hapa ya nadangag mu gafu tentu nga nesurat na kadwan kiden. A intu nesurat da ya kuman na nabida tekitam ngamin, te ya kahulun kiden ni Hesus nga nakaita ikid na nanguffun tentu nga nangipadangag ta uhohug na a ikid hala ya imunnan nga nangibida tentu. A gafu ta pake napasikkal kun hapa ya ngamin tarabaku na addet ta gafu na en a yen ta nanonot ku hapa ya mangisurat ta matunung na bida teko, petta amum hapa ya kakurugan ta ngamin kiden nabida teko.


sentence1: She went and told those who had been with him, as they mourned and wept.

sentence2: A intu ya umange nangipadangag ta kadwan kiden kahulun ni Hesus. Nagtatangit kid para la ta pagdamdam da,


sentence1: When they heard that he was alive and had been seen by her, they disbelieved.

sentence2: a tekiden nakadangag ta natolay hala i Hesus, te nakipaita hapa te Mariya, a aweda kurugan.


sentence1: for it was very big. Looking up, they saw that the stone was rolled back.

sentence2: Ammi ya uhohug da hapa ta pakatugtugut da para la ta dalan a “Inya hud sangaw ya manguffun tekitam nga mangazi ta batu en nga nelitup da ta tanamen?” kunda, te dappug haman na batu. Ammi ta datang da a dana naazin, a simarok kid.


sentence1: Pilate was surprised to hear that he was already dead; and summoning the centurion, he asked him whether he had been dead long.

sentence2: Ammi ta pakadangag ni Pilato ta nasin a nepagpaka-lat na hapa, te pahig na ta awena para la nasi. A pinaayagan na mantu ya kapitan na suddalu, petta damagan na am kurug ta nasin i Hesus.


sentence1: When he found out from the centurion, he granted the body to Joseph.

sentence2: A ta nepakadamag nan ta nasin a nepalubus na hala ta alapan ni Hose ya bari na en.


sentence1: Joseph of Arimathaea, a prominent council member who also himself was looking for God’s Kingdom, came. He boldly went in to Pilate, and asked for Jesus’ body.

sentence2: A itta hapa ya takday lalaki nga naba-nang nga konsihal na Hudyo kiden, intu ngagan na i Hose nga taga ili na Arimateya. A nabayag na hapa nangipapa-na ta araw na pangikerutan na Namaratu. A gafu ta furab na ta kaatubangan na araw na agimmang a neturad ni Hose ya ange ta bali ni Gubernador Pilato, petta adangan na ya bari ni Hesus, petta itanam na.


sentence1: There were also women watching from afar, among whom were both Mary Magdalene and Mary the mother of James the less and of Joses, and Salome;

sentence2: A ta medyo adayu ta nagappan ni Hesus a itta hapa ya addu na babay nga nangita tentu, a nehulun hapa tekid i Mariya Magdalena, ikid ni Mariya nga hina nig Santiago assang ikid ni Hose, ikid ni Salome,


sentence1: who, when he was in Galilee, followed him and served him; and many other women who came up with him to Jerusalem.

sentence2: te ikid hapa ya kanayun nehulhulun nga nanguffun te Hesus ta idi ta lugar na Galileya. A addu kid para na babay nga dumadagdag te Hesus tentu en dumatang ta ili na Herusalem.


sentence1: When the sixth hour had come, there was darkness over the whole land until the ninth hour.

sentence2: A tentun pagtangnganan na araw a nagsugiram na ya ngamin na paglelehut da en ta kuman na hiklam abat ta tallu na oras.


sentence1: At the ninth hour Jesus cried with a loud voice, saying, “Eloi, Eloi, lama sabachthani?” which is, being interpreted, “My God, my God, why have you forsaken me?”

sentence2: A ta alas tres ta furab a nagayag i Hesus ta masikan, “Ilay, Ilay, lama sabaktani,” kunna ta agsitang na Hudyo kiden. A ya ikayat na uhohugan na ayag na en a “Dyos ku, Dyos ku, anu haman ta nagtalekudan nak,” kunna.


sentence1: With him they crucified two robbers, one on his right hand, and one on his left.

sentence2: Itta hapa ya duwa na tulisan nga pinagappa da ta dwaakub ni Hesus,


sentence1: The Scripture was fulfilled which says, “He was counted with transgressors.”

sentence2: petta magdulot ya dana nebar na aglavunen ta surat na en, te “Isipat da sangaw ta dulay kiden na tolay,” kunna.


sentence1: Crucifying him, they parted his garments among them, casting lots on them, what each should take.

sentence2: A ta nekabalin na nepagpaappa da tentu a nagbabinunutan da ya barawasi na kiden.


sentence1: It was the third hour when they crucified him.

sentence2: Alas nwebe ta lalakwat ya nepagpaappa da tentu,


sentence1: The superscription of his accusation was written over him: “THE KING OF THE JEWS.”

sentence2: a itta hapa ya nesurat da ta utun na ulu na en petta mebasa ya pangpapasin da tentu. “Ye-yan ya Ari na Hudyo kiden,” kun na surat da.


sentence1: Pilate answered them, saying, “Do you want me to release to you the King of the Jews?”

sentence2: “Ikayat muy mantu ta pohetan ku ya ari muy in Hesus?” kunna tekid,


sentence1: For he perceived that for envy the chief priests had delivered him up.

sentence2: te dana amu na ta nedarum na pinakadakal da kiden gafu ta katupag da tentu.


sentence1: But the chief priests stirred up the multitude, that he should release Barabbas to them instead.

sentence2: Ammi ya padi kiden ikid na pinakadakal na tolay kiden a sinansanat da ya tolay kiden petta adangan da ya pangpohet na te Barabas.


sentence1: As Peter was in the courtyard below, one of the maids of the high priest came,

sentence2: A ta pagimbestigar da para la te Hesus a itta la i Pedru ta bagaw na bali en.


sentence1: and seeing Peter warming himself, she looked at him and said, “You were also with the Nazarene, Jesus!”

sentence2: A ta pagtalib na takday babbay nga tagabu na kadakalan na padi a naita na i Pedru nga maggukup ta afuyen, a naguhohug tentu; “Maski iko hapa ya takday kahulun ni Hesusen nga taga Nasaret,” kunna tentu.


sentence1: The high priest tore his clothes and said, “What further need have we of witnesses?

sentence2: “Agayaya!” kun na hapa na kadakalan na padi ta pakadangag na ta uhohug ni Hesus, kapye na pinissang ya salnuk na pagpadi na gafu ta katupag na en ta inuhohug ni Hesus. “Naguhohug yan ta dulay, te igitta na ya bari na ta Namaratu ewan.


sentence1: You have heard the blasphemy! What do you think?” They all condemned him to be worthy of death.

sentence2: A masapul hud para ya mangipasikkal ta liwat na awa ikitanan hapa la ya nakadangag ta uhohug na. Anu mantu ya uray muy tentu?” kunna hapa ta kahulun na kiden. A sa ikayat da ta mapapasi.


sentence1: They led Jesus away to the high priest. All the chief priests, the elders, and the scribes came together with him.

sentence2: A ya nanggafut kiden te Hesus a neange da ta bali na kadakalan na padi, te yen ya nagaammungan na padi kiden ikid na mangituldu kiden ikid na pinakadakal na tolay kiden.


sentence1: Peter had followed him from a distance, until he came into the court of the high priest. He was sitting with the officers, and warming himself in the light of the fire.

sentence2: Ammi te Pedru a dana tinultulitul na kid hapa abat ta bagaw na bali en, a nakipagtuttud hapa ta maggwardya kiden, te maggukup hapa ta afuy da en.


sentence1: Jesus answered them, “Have you come out, as against a robber, with swords and clubs to seize me?

sentence2: A ya uhohug ni Hesus ta tolay kiden nanggafut tentu a “Anu dulayak hud na tolay, petta endak gafutan konsu kampilan ikid na paluk ta kuman na panggafut muy ta tulisan?


sentence1: I was daily with you in the temple teaching, and you didn’t arrest me. But this is so that the Scriptures might be fulfilled.”

sentence2: Kinanghahaw itta yak haman tekamuy ta simbaanen nga nangitultuldu, anu bakkan ta yen ya nanggafutan muy teyak? Ammi gagangay ta kunna sin ya tarabaku muy petta magdulot ya nesurat na aglavun kiden,” kunna.


sentence1: Now he who betrayed him had given them a sign, saying, “Whomever I will kiss, that is he. Seize him, and lead him away safely.”

sentence2: A dana nebar na mangitalaba en ya pagsenyas na sangaw ta kahulun na kiden petta amu da ya gafutan da. “Ya amuyan ku sangaw a yen ya gafutan muy, te intu yen, a appiyan muy ya panggafut muy tentu,” kunna tekid.


sentence1: When he had come, immediately he came to him and said, “Rabbi! Rabbi!” and kissed him.

sentence2: A nagdaretyo i Hudas te Hesus a “Itta yak O, Afu,” kunna tentu, kapye na inamu.


sentence1: He came the third time and said to them, “Sleep on now, and take your rest. It is enough. The hour has come. Behold, the Son of Man is betrayed into the hands of sinners.

sentence2: A ta mekatallu na neange na tekid a “Ayanin hud ya agkakasidug ikid na agibannag? Itan muy ya oras awa ayanin ya ange na mangitalaba ta Tolayin taga Langit petta igawat na ta awan kiden mangurug ta Namaratu.


sentence1: Arise! Let’s get going. Behold, he who betrays me is at hand.”

sentence2: Imivwat kanan, te entanan, te ittan ya mangitalaba teyak,” kunna tekid.


sentence1: He went forward a little, and fell on the ground, and prayed that if it were possible, the hour might pass away from him.

sentence2: A sang imadayu tekid kapye na nagtakab ta lutak, a nepakimallak na ta pagpasan na Namaratu ya zigat na pasi na am mabalin mina.


sentence1: He said, “Abba, Father, all things are possible to you. Please remove this cup from me. However, not what I desire, but what you desire.”

sentence2: “Amang, amuk ta mabalin ya ngamin teko, a azim haen ya zigatin yan. Ammi maski kunku a bakkan mina ta yen ya magdulot, te mappya ta ikayat men ya idulot ku,” kunna ta pakimallak na.


sentence1: It was now two days before the Passover and the Feast of Unleavened Bread, and the chief priests and the scribes sought how they might seize him by deception and kill him.

sentence2: A ta nekabalin ni Hesus nangituldu ta ituldu na kiden a itta para la ya dwangagaw abat ta pyesta na Simana na Hudyo kiden am mangan kid ta pan nga awan bumlad. A nagmamiting hapa ya padi kiden ikid na mangituldu kiden, te pagbabidan da am had kunna mina na panggafut da te Hesus ta awena pakkamu na tolay kiden, pettam papasin da.


sentence1: For they said, “Not during the feast, because there might be a riot among the people.”

sentence2: “Ammi awetam mina gafutan ta ketta na pyesta en, talo am magtatapil ya tolay kiden,” kunda.


sentence1: Watch therefore, for you don’t know when the lord of the house is coming—whether at evening, or at midnight, or when the rooster crows, or in the morning;

sentence2: A mappya mantu ta imugudan muy, te awemuy amu am kanu sangaw ya datang na makābali en, te mabalin ta furab, ono tangngan na hiklam, ono magkarawan, ono lalakwat.


sentence1: lest, coming suddenly, he might find you sleeping.

sentence2: A imugudan muy talo am datangan ta kam masidug.


sentence1: Pray that your flight won’t be in the winter.

sentence2: A mappya mantu ta dana pakimallak muy ta bakkan ta agirid ya datang na dulayen, talo am mazigatan kam ta pagbakwit muy.


sentence1: For in those days there will be oppression, such as there has not been the like from the beginning of the creation which God created until now, and never will be.

sentence2: Te am dumatang sangaw ye-yen na araw a yen sangaw ya ketta na dakal na pagzigātān nga pake dakdakal ammi ta ngamin kiden pagzigātān abat ta nekapadday na lutak abat ta ayanin. A am nagpasan a awan na ha sangaw ta kumanen maski am kanu.


sentence1: He called his disciples to himself and said to them, “Most certainly I tell you, this poor widow gave more than all those who are giving into the treasury,

sentence2: A binaran ni Hesus ya ituldu na kiden petta madangag da ya ibar na gafu ta babbayen. “Itan muy ya babbay ewan, kakurugan ta ad-addu ya nela-nug na ammi ta pagdadaggan na ngamin kiden nela-nug na kadwan kiden,


sentence1: for they all gave out of their abundance, but she, out of her poverty, gave all that she had to live on.”

sentence2: te intu neatad da ya sobra na pagba-nangan da, ammi tentu a neatad na ya magserbi mina tentu gafu ta kapanglaw na, te sa neatad na ya ngamin katolayan na,” kunna tekid.


sentence1: But about the dead, that they are raised, haven’t you read in the book of Moses about the Bush, how God spoke to him, saying, ‘I am the God of Abraham, the God of Isaac, and the God of Jacob’?

sentence2: A am awemuy kurugan ta matolay hala sangaw ya nagpasi kiden a had kunna mantu na pangawatan muy ta uhohug na Namaratu te Moses ta agyan ta kalakayu en gumatgatang, te ya nebar na tentu a ‘Iyak ya Dyos nga dayawan ni Abraham, ikid ni Isak, ikid ni Hakob,’ kunna.


sentence1: He is not the God of the dead, but of the living. You are therefore badly mistaken.”

sentence2: “Gagangay mantu ta matolay la yana kid, te bakkan haman ta nasi ya magdayaw ta Dyos, te ya matolay ya magdayaw tentu. A yen ta killu ya nonot muy,” kunna tekid.


sentence1: Whenever you stand praying, forgive, if you have anything against anyone; so that your Father, who is in heaven, may also forgive you your transgressions.

sentence2: Ammi am kada makimallak kam a mappya ta pakoman muy ya nakaliwat tekamuy, petta pakoman na kam hapa na Dama muyewan Namaratu.


sentence1: But if you do not forgive, neither will your Father in heaven forgive your transgressions.”

sentence2: Ammi am awemuy pakoman ya nakaliwat tekamuy a awena kam hapa pakoman na Dama muyewan,” kunna.


sentence1: The next day, when they had come out from Bethany, he was hungry.

sentence2: A ta lalakwat tekiden ha nagtoli ta ili na Herusalem a nabisinan i Hesus ta dalan.


sentence1: Seeing a fig tree afar off having leaves, he came to see if perhaps he might find anything on it. When he came to it, he found nothing but leaves, for it was not the season for figs.

sentence2: A tentu en nakaita ta kayu na higos ta sang adayu, a umange nagpusit ta mayan na en, te itta mina ya negindan ta don na kiden. Ammi awan haman ta mayan na, a awan para la ya kaarawan na mayor na pagmayan na.


sentence1: Those who went in front and those who followed cried out, “Hosanna! Blessed is he who comes in the name of the Lord!

sentence2: A ya tolay kiden nga imunnan tentu ikid na itta kiden ta gafan na a nagayayag kid na, “Madaydayaw ya Namaratu ewan. Bendisyonam, Afu, ya umange in sin nga pinakabarim.


sentence1: Blessed is the kingdom of our father David that is coming in the name of the Lord! Hosanna in the highest!”

sentence2: “Bendisyonam, Afu, ya umange in nga magtogkok ta iturayan ni minakakayen Dabid. “Madaydayaw ya Namaratu nga kata-nangan na Dyos,” kunda ta pagayayag da.


sentence1: But it shall not be so among you, but whoever wants to become great among you shall be your servant.

sentence2: ammi awemuy mina makigitta ta isina kid, te ya mayat madayawan tekamuy a maguray mina makitagabu ta kahulun na kiden.


sentence1: Whoever of you wants to become first among you shall be bondservant of all.

sentence2: A ya mayat metun ta mayor na ngamin a maguray hapa makitagabu tekid.


sentence1: but he will receive one hundred times more now in this time: houses, brothers, sisters, mothers, children, and land, with persecutions; and in the age to come eternal life.

sentence2: A ya tabbag hapa ni Hesus a “Kakurugan ya uhohug ku tekamuy ta am itta ya nagtugut ta bali na, ikid na kabagis na, ikid na dakal na kiden, ikid na lutak na, ikid na anak na, gafu ta pakesipat na teyak ikid na pangipadangag na ta damag ku a maatadan hala sangaw yen ta minagmagatut ta katolay na sin ta kuman na natugutan na kiden, ammi medagga hapa sangaw ya mangitapang tentu. A sangaw ta ketta na pangipa-na na a maatadan hapa ta magnayun na angat.


sentence1: The disciples were amazed at his words. But Jesus answered again, “Children, how hard it is for those who trust in riches to enter into God’s Kingdom!

sentence2: A nepagpaka-lat da hapa ya inuhohug na, ammi pinidwa na ha tekid; “Anak ku, kakurugan ta mazigat ya isassarok na tolay ta pangikerutan na Namaratu,


sentence1: It is easier for a camel to go through a needle’s eye than for a rich man to enter into God’s Kingdom.”

sentence2: te malmalogon ya isassarok na anwang ta hubu na dagum ammi ta isassarok na maba-nang ta pangikerutan na Namaratu,” kunna tekid.


sentence1: He took a little child and set him in the middle of them. Taking him in his arms, he said to them,

sentence2: A pinatayuk na hapa ya takday abbing ta tātangngan da, kapye na sina-bil,


sentence1: “Whoever receives one such little child in my name receives me; and whoever receives me, doesn’t receive me, but him who sent me.”

sentence2: kapye na ha binida ta mafulu duwa kiden. “Maski am inya ya mangtagop ta kumanin na abbing gafu ta pangurug na teyak a mekwenta hapa ta iyak ya tinagop na, a ya mangtagop teyak a bakkan la ta iyak ya tagopan na am awa nangidoben teyak hapa,” kunna.


sentence1: He came to Capernaum, and when he was in the house he asked them, “What were you arguing among yourselves on the way?”

sentence2: A ta nekabalin da ten a nagdulot kid ta ili na Kapernayum. A tekid na gimon ta bali a pinohutan ni Hesus tekid am anu ya nagbabidan da ta dalan.


sentence1: But they were silent, for they had disputed with one another on the way about who was the greatest.

sentence2: Ammi aweda nagasitang, te intu nagbabidan da am inya tekid ya pinakadakal da.


sentence1: They went out from there and passed through Galilee. He didn’t want anyone to know it,

sentence2: A ta nekabalin da ten a nagpaabagatan kid ta lugar na Galileya, ammi ikayat ni Hesus ta awan ta makkamu ta agyan da,


sentence1: for he was teaching his disciples, and said to them, “The Son of Man is being handed over to the hands of men, and they will kill him; and when he is killed, on the third day he will rise again.”

sentence2: petta awan ta manabtabang ta pangituldu na ta ituldu na kiden. A ya uhohug na tekid a “Papasin da hala sangaw ya Tolayin taga Langit, te itta sangaw ya mangitalaba tentu petta enda gafutan na mangikatupag kiden tentu. Ammi maski am papasin dak a matolayak hala sangaw ta mekatallu na araw,” kunna.


sentence1: Jesus said to him, “If you can believe, all things are possible to him who believes.”

sentence2: “Annum hud ibar am itta ya makkwak? Makkwak ngamin am itta ya pangikatalak mu teyak,” kunna hapa ni Hesus tentu.


sentence1: Immediately the father of the child cried out with tears, “I believe. Help my unbelief!”

sentence2: “Ay, ikatalak ta ka, Afu, pagustum haen ya pagkurangan na pangikatalak ku,” kunna hapa nagtangit.


sentence1: But I tell you that Elijah has come, and they have also done to him whatever they wanted to, even as it is written about him.”

sentence2: “A kustu hala ya nebar da,” kunna hapa ni Hesus, “te kakurugan ta apolu maglattog i Eliyas, petta dana iparan na ya tolay kiden. Ammi ya ibar ku tekamuy a nabayag na haman ya nelalattog ni Eliyas ta kuman na linavun da ta suraten, ammi aweda nalasin, a yen ta tinapangan da ta kuman na nekayat da. A mappya hapa ta magdulot ya uhohug na suraten gafu ta Tolayin taga Langit, te pakākāllakan da sangaw kapye da iwarad,” kunna.


sentence1: Peter answered Jesus, “Rabbi, it is good for us to be here. Let’s make three tents: one for you, one for Moses, and one for Elijah.”

sentence2: “Mappya, Afu, te itta kamin sin, te mamadday kami mina ta tallu na ba-bali, petta tagtakday kam ni Moses ikid ni Eliyas ta ba-bali,” kunna.


sentence1: For he didn’t know what to say, for they were very afraid.

sentence2: Ammi pagtaranyag na yen gafu ta talaw na en, te sa nagtalaw kid.


sentence1: Having eyes, don’t you see? Having ears, don’t you hear? Don’t you remember?

sentence2: Itta haman ya mata muy, a anu awemuy haman makaita. A itta hapa ya bangbang muy, a anu awemuy makadangag?


sentence1: When I broke the five loaves among the five thousand, how many baskets full of broken pieces did you take up?” They told him, “Twelve.”

sentence2: Naliwatan muy de ya lima kiden pan nga nepakan ku ta limaribu kiden. A piga hud na la-ba ya pinannu muy ta huna da kiden?” kunna tekid. “A mafulu duwa,” kunda hapa.


sentence1: They ate and were filled. They took up seven baskets of broken pieces that were left over.

sentence2: A sa nagkakan kid abat ta nabattug kid. A sangaw pinannu da hapa ya pitu na la-ba ta nehuna na tolay kiden.


sentence1: Those who had eaten were about four thousand. Then he sent them away.

sentence2: A ya kaddu na nagkakan kiden a nasurok ta appataribu kid, a sangaw pinadatang na kid ta bali da.


sentence1: He commanded the multitude to sit down on the ground, and he took the seven loaves. Having given thanks, he broke them and gave them to his disciples to serve, and they served the multitude.

sentence2: A gafu ta kumanen a pinagtuttud na ya tolay kiden ta lutak, a ginawat na hapa ya pitu kiden pan kapye na kid nepakimallak, a sangaw ginadgadwa na kid kapye na kid negawat ta ituldu na kiden, a nesaned da kid hapa ta tolay kiden.


sentence1: They also had a few small fish. Having blessed them, he said to serve these also.

sentence2: Itta hapa ya assang la na ikan da, a nepakimallak na kid hapa kapye na kid nepesaned.


sentence1: For a woman whose little daughter had an unclean spirit, having heard of him, came and fell down at his feet.

sentence2: te magananwan la a itta ya takday babbay nga nakadangag ta itta la ten i Hesus, a umange nagtakab ta atubang na en gafu ta balatang na en nga pagzigātan na anitu.


sentence1: Now the woman was a Greek, a Syrophoenician by race. She begged him that he would cast the demon out of her daughter.

sentence2: Bakkan ta Hudyo ya babbayen, te Giregu nga taga Funisya, a ya uhohug na te Hesus a “Ikallak nak, Afu, te patugutam mina ya anitu na anak ken nga babbay,” kunna.


sentence1: He said, “That which proceeds out of the man, that defiles the man.

sentence2: A ya uhohug na para tekid a “Ya imuhet ta simuk na tolay ya mangatad ta pagzigmanan na, te magafu hala ta nonot na.


sentence1: For from within, out of the hearts of men, proceed evil thoughts, adulteries, sexual sins, murders, thefts,

sentence2: Te ya dulay na nonot, ikid na magtakaw, ikid na mangpapasi, ikid na mangadallaw,


sentence1: covetings, wickedness, deceit, lustful desires, an evil eye, blasphemy, pride, and foolishness.

sentence2: ikid na maginggum, ikid na mangikatupag, ikid na magladdud, ikid na awan mangiguwad ta dulay na nonot, ikid na pumassil ikid na mamadpadulay, ikid na magparayag, ikid na manguyoyung,


sentence1: All these evil things come from within and defile the man.”

sentence2: a yen kid na tarabaku ya magafu ta nonot na tolay a mangatad kid ta pagzigmanan na,” kunna.


sentence1: He said to them, “Are you also without understanding? Don’t you perceive that whatever goes into the man from outside can’t defile him,

sentence2: “Anu awemuy hapa metug ya inuhohug ken? Awemuy hud manonot ta maski am anu ya mehulun ta kanan na tolay a bakkan haman ta yen ya mangatad ta pagzigmanan na,


sentence1: because it doesn’t go into his heart, but into his stomach, then into the latrine, making all foods clean?”

sentence2: te awena haman ange ta nonot na awa ange hala ta sirat na kapye na sangaw mewarad,” kunna tekid. A gafu ta uhohug na en a nepasikkal na ta mepalubus makan ya kompormi na kanan.


sentence1: But you say, ‘If a man tells his father or his mother, “Whatever profit you might have received from me is Corban,”’” that is to say, given to God,

sentence2: Ammi tekamuy a ugtulān muy haman ya uhohug na en, te ya ituldu muy tekid a ‘Dana mangatad kam bit ta simbaan na Namaratu, a am awan na sangaw ta iuffun muy ta dadagkal muy kiden a ibar muy tekid ta dana neatad muy na ta Namaratu,’ kummuy.


sentence1: “then you no longer allow him to do anything for his father or his mother,

sentence2: A gafu ta kumanen a awemuy ipalubus ta kurugan da ya nebar na Namaratu gafu ta dadagkal da kiden.


sentence1: Then the Pharisees and some of the scribes gathered together to him, having come from Jerusalem.

sentence2: A ta takday ha na araw a nakikkanan i Hesus ikid na kadwan kiden Pariseyu ikid na mangituldu nga taga Herusalem,


sentence1: Now when they saw some of his disciples eating bread with defiled, that is unwashed, hands, they found fault.

sentence2: a neitan da hapa ya kadwan kiden ituldu na ta aweda nagbaggaw kapye da nangan.


sentence1: (For the Pharisees and all the Jews don’t eat unless they wash their hands and forearms, holding to the tradition of the elders.

sentence2: Ammi tekid, kontodu ngamin kiden Hudyo a aweda bit makakan am aweda apolu makapagbaggaw ta kamat da ta kuman na agangwa na dadagkal da kiden.


sentence1: They don’t eat when they come from the marketplace unless they bathe themselves, and there are many other things which they have received to hold to: washings of cups, pitchers, bronze vessels, and couches.)

sentence2: A maski am bagu nagafu kid ta dapun a aweda bit makakan am dana aweda warsin ya bari da. A addu para ya parigan da ta agangwa na dadagkal da kiden, te padeletan da ya magbaggaw ta ngamin banga da ikid na pinggan da ikid na paginuman da kiden.


sentence1: but they, when they saw him walking on the sea, supposed that it was a ghost, and cried out;

sentence2: ammi ta nepakaita da tentu nga magpapa-yat ta danum en a pahig da ta datay, a kumahkahaw kid na,


sentence1: for they all saw him and were troubled. But he immediately spoke with them and said to them, “Cheer up! It is I! Don’t be afraid.”

sentence2: te sa ikid nga nakaita tentu a gisatalaw kid na. Ammi alistu hapa i Hesus nga nagayag tekid, “Awemuy la magtalaw te iyakin yan,” kunna.


sentence1: He commanded them that everyone should sit down in groups on the green grass.

sentence2: “A pagammungan muy mantu ya tolay kiden, a pagtuttudan muy kid ta kaddat kidina,” kunna ha tekid.


sentence1: They sat down in ranks, by hundreds and by fifties.

sentence2: A gafu ta kumanen a gituttudan kid nga naammungan ta taglimafulu ikid na tagmagatut,


sentence1: Send them away, that they may go into the surrounding country and villages and buy themselves bread, for they have nothing to eat.”

sentence2: A ta furab a nagburung ya ituldu na kiden ta tolay kiden, a enda nebar te Hesus, “Mappya, Afu, ta patugutam ya tolay kidin, petta e kid gumatang ta pamuhab da ta babali kidewan, te furab na a awan haman ta pangalapan ta isin,” kunda.


sentence1: King Herod heard this, for his name had become known, and he said, “John the Baptizer has risen from the dead, and therefore these powers are at work in him.”

sentence2: A sangaw nadamag ni Ari en Herud ya ngamin kiden tarabaku ni Hesus, te sigida bibidan na tolay kiden ya ngagan na, a lavlavunan da am inya ya katolay na. “Intu hala i Hwanen nga nangzigut ta tolay kiden, a yen ta itta ya pakapangwa na, te natolay hala ta pasi na en,” kun na kadwan.


sentence1: But others said, “He is Elijah.” Others said, “He is a prophet, or like one of the prophets.”

sentence2: Ammi ya uray kadwan a “Intu hala ya aglavunen Eliyas, te nagtoli hala ta lutakin,” kunda. A ta kadwan para a “Kakurugan ta aglavun ta kuman na aglavun kiden ta palungu araw,” kunda.


sentence1: But Herod, when he heard this, said, “This is John, whom I beheaded. He has risen from the dead.”

sentence2: Ammi ta nepakadamag ni Herud tentu a “Intu malat i Hwanen nga pinaputulan ku ta kwa en sina, a natolay hala,” kunna.


sentence1: Then a convenient day came when Herod on his birthday made a supper for his nobles, the high officers, and the chief men of Galilee.

sentence2: A sangaw ta nekabalud para la ni Hwan a dumatang ya araw na panadamdaman ni Herud ta araw na nekeanak na en, a namadday hapa ta pagpamakan na ta opisyales na kiden ikid na suddalu na kiden pase naba-nang kiden tolay nga taga Galileya.


sentence1: When the daughter of Herodias herself came in and danced, she pleased Herod and those sitting with him. The king said to the young lady, “Ask me whatever you want, and I will give it to you.”

sentence2: A ye-yen hapa na araw ya pakagāsāt na babbayen petta papapasi na i Hwan, te umange nagsala ya anak na en nga balatang ta atubang ni Heruden ikid na sangaili na kiden, a pake natalakan kid ta pagsala na. A ya uhohug ni Herud tentu a, “Maski am anu ya ikayat mu, Aboy, a adangam la teyak te iatad ku hala teko.


sentence1: He swore to her, “Whatever you ask of me, I will give you, up to half of my kingdom.”

sentence2: A pagasingan ta Dyos am awek iatad teko ya ngamin adangam teyak maski abat ta gadwa na ngamin pagariyan ku,” kunna.


sentence1: She went out and said to her mother, “What shall I ask?” She said, “The head of John the Baptizer.”

sentence2: A nagtugut la bit ya balatangen, te enna pinohutan te hina na en am anu mina ya adangan na. A ya uhohug na hina na en tentu a “Maski intu la adangam ya ulu ni Hwan en,” kunna tentu.


sentence1: She came in immediately with haste to the king and requested, “I want you to give me right now the head of John the Baptizer on a platter.”

sentence2: A alistu mantu nagtoli ya balatangen ta agyan na ari en, a “Iatad mu mantu teyak ya ulu ni Hwan en, te pedatang mun ta isin nga melātuk,” kunna.


sentence1: The king was exceedingly sorry, but for the sake of his oaths and of his dinner guests, he didn’t wish to refuse her.

sentence2: A pake nagdamdam hapa ya ari en ta inadang na en, ammi awena ikayat ilogot ya balatangen gafu ta kari na en tentu, yaga amat na hapa ta sangaili na kiden.


sentence1: Immediately the king sent out a soldier of his guard and commanded to bring John’s head; and he went and beheaded him in the prison,

sentence2: A dinob na mantu ya suddalu en naggwardya petta enna papasin i Hwan, yaga nebar na ta idatang na hapa ya ulu na en. Enna mantu pinutulan ta agyan na agbaludanen,


sentence1: and brought his head on a platter, and gave it to the young lady; and the young lady gave it to her mother.

sentence2: a magananwan la a nedatang nan ya ulu na en nga nelātuk, a negawat da ta balatangen, otturu negawat na hapa te hina na en.


sentence1: When his disciples heard this, they came and took up his corpse and laid it in a tomb.

sentence2: A ta nepakadamag na ituldu kiden ni Hwan ta pangpapasi da tentu a enda inalap ya bari na en, kapye da netanam.


sentence1: He called to himself the twelve, and began to send them out two by two; and he gave them authority over the unclean spirits.

sentence2: A sangaw pinagammung ni Hesus ya mafulu duwa kiden ituldu na, a pinasinapan na kid ta pakapangwa na, petta itta ya mabalin da nga magpatugut ta anitu na seanitu kiden, a sinagduwa na kid nga ange mangipadangag.


sentence1: He said to them, “Wherever you enter into a house, stay there until you depart from there.

sentence2: A maski am inya sangaw ya magpadulot tekamuy ta bali da a magyan kam ten abat ta magtugut kam.


sentence1: Whoever will not receive you nor hear you, as you depart from there, shake off the dust that is under your feet for a testimony against them. Assuredly, I tell you, it will be more tolerable for Sodom and Gomorrah in the day of judgment than for that city!”

sentence2: A am awan pulus ta magpadulot tekamuy ikid na magdangag ta uhohug muy a pagtugutān muy kid mantu, a azin muy ya lafu na agyan da ta takki muy kiden,” kunna tekid.


sentence1: He marveled because of their unbelief. He went around the villages teaching.

sentence2: A pake nepagpaka-lat na hapa ya kawan na pangurug da tentu, a yen ta assang la ya nepaita na ta pakapangwa na tekid, te assang la ya pinagmappya na ta magtakit nga sini-ged na ta kamat na. A sangaw sinaned na ya kadwan kiden lugar na babali petta mangituldu ta tolay kiden.


sentence1: When the Sabbath had come, he began to teach in the synagogue, and many hearing him were astonished, saying, “Where did this man get these things?” and, “What is the wisdom that is given to this man, that such mighty works come about by his hands?

sentence2: A sangaw ta araw na agimmang a umange kid nakigimung ta kapilya, a nangituldu hapa i Hesus ta addu na tolay. A pake nepagpaka-lat da hapa, te kalugaran da haman, a papa-nun na makkamu mangituldu, a yen ta nagimpopohut kid na ta pagpaka-lat da tentu. “Inya hud ya nangalapan na ta kumanin na bida?” kun na takday. “A anu hud ya ikayat na uhohugan?” kunna hapa na takday. “A anu kawagan na ta itta ya pakapangwa na?” kunna para na takday.


sentence1: Isn’t this the carpenter, the son of Mary and brother of James, Joses, Judah, and Simon? Aren’t his sisters here with us?” So they were offended at him.

sentence2: A gafu ta kalugaran da ikid na kagitta da en napanglaw a aweda kinurug, a nedadula da. “Bakkan hud ta anak la na kalapintero ikid ni Mariya en nga kagitta tam napanglaw? Yaga kagitta tam hapa ya kabagis na kiden Santiago, ikid ni Hose, ikid ni Simon, ikid ni Hudas, ikid na wāgi na kiden nga babay nga magyan tekitam sin,” kunda.


sentence1: He allowed no one to follow him except Peter, James, and John the brother of James.

sentence2: A gafu ta kumanen a nagdulot kid la ta bali na en, ammi nehangat ni Hesus ta dumagdag ya addu na tolay tekid, te ikid la inalap na ig Pedru, ikid ni Santiago, ikid na kabagis na en Hwan, kontodu dama na abbingen.


sentence1: He came to the synagogue ruler’s house, and he saw an uproar, weeping, and great wailing.

sentence2: A ta pakadatang da ta bali ni Hayrusen a neddatangan da ya tolay kiden nga gisitangan ikid na gitangitan ta masikan.


sentence1: having heard the things concerning Jesus, came up behind him in the crowd and touched his clothes.

sentence2: A mappya hapa, te nadamag na ya pakapangwa ni Hesus gafu ta bida na tolay kiden, a yen ta sumalsal ta talekud ni Hesus, petta si-gedan na ya barawasi na en.


sentence1: For she said, “If I just touch his clothes, I will be made well.”

sentence2: “Maski la am masi-ged ku ya barawasi na en a magmappya yak,” kunna kan na nonot na.


sentence1: All the demons begged him, saying, “Send us into the pigs, that we may enter into them.”

sentence2: “Doban kami haen ta bahuy kidewan petta magyan kami la tekid,” kunna, te abikan hapa ya addu na bahuy nga magdukdukit ta hukeb na bagetay.


sentence1: For he said to him, “Come out of the man, you unclean spirit!”

sentence2: “O Hesus, Anak na Namaratu,” kunna, ammi ginamman ni Hesus ya anitu na en; “Pagtugutām na ya tolayina,” kunna. A pake pinaggihawa na anitu en, “Anu hud ya aamum teyak? Magpagasingan ka ta Dyos ta awenak pakākāllakan,” kunna.


sentence1: When he had come out of the boat, immediately a man with an unclean spirit met him out of the tombs.

sentence2: A tentun dimmagut a nepagka-ma na ya takday lalaki nga pinagguyung na anitu na kiden.


sentence1: Always, night and day, in the tombs and in the mountains, he was crying out, and cutting himself with stones.

sentence2: Te bagu nagafu ta agyan na tanam kiden, te yen hala ya nagyanan na. A ya gagangay na hapa ta idi a pakpakataraw ikid na paghuhuklaw gimihgihawa ikid na nakakalkalasig ta agtatanamanen ikid na bagbagetay kiden, yaga kulkulsangan na ya barbari na ta batu. Namengaddu nagalutan ta idi ta kawad ta kamat na pase takki na kiden, ammi awena haman nagamman, te gasgasātan na hala ya kawad ta kamat na kiden, a pakpakkan na ya kawad ta takki na kiden, a awan ta tolay nga nakagamma tentu.


sentence1: He himself was in the stern, asleep on the cushion; and they woke him up and asked him, “Teacher, don’t you care that we are dying?”

sentence2: A nagyan la i Hesus ta huli na barangayen, a masidug na ta fungan. A tentu en nasidug ta mappya a kima-ma la umange ya masikan na paddad. A pake nagpalung na ya danumen, a lima-nug na ta umag na barangay da en addet ta tanagay kid na lumammad. A gafu ta burung da a enda hinukal i Hesus, “Magpasi kitam O, Afu, anu awan haman ta pangkengam,” kunda.


sentence1: He said, “God’s Kingdom is as if a man should cast seed on the earth,

sentence2: “A ya gagangay na pangikerutan na Namaratu ta tolay kiden,” kunna ha ni Hesus, “a meangarig ta hukal kiden nga nepurwak na tolay ta uma na en.


sentence1: and should sleep and rise night and day, and the seed should spring up and grow, though he doesn’t know how.

sentence2: Te am nabalin na nagpurwak a awena la bit nonotan ya nepurwak na kiden, te ange magtarabaku ta kadwan kiden tarabaku na am ahaw, a am hiklam a masidug. A ya nepurwak na kiden a magtatuhu kid la, ammi awena haman amu am had kun na pagtuhu da ikid na idakal da,


sentence1: For the earth bears fruit by itself: first the blade, then the ear, then the full grain in the ear.

sentence2: te ya lutaken hala ya magpatuhu, a sangaw lumattog ya don na kiden, kapye na sangaw magdawa ikid na magmayan ta addu.


sentence1: But when the fruit is ripe, immediately he puts in the sickle, because the harvest has come.”

sentence2: A sangaw am nagtuyag na ya dawa na kiden a ange hapa maggatab ya nagmula en, te dumatang na ya araw na kagatab na. A kumanen hapa sangaw ta mesipat kiden ta pangikerutan na Namaratu.


sentence1: He said to them, “Take heed what you hear. With whatever measure you measure, it will be measured to you; and more will be given to you who hear.

sentence2: A pake itug muy hapa ya nadangag muy, te ya kaddu na metug muy a kumanen hapa sangaw ya kaddu na amu muy, a madaggan para.


sentence1: For whoever has, to him more will be given; and he who doesn’t have, even that which he has will be taken away from him.”

sentence2: Te ya mangitug ta madangag na a itta para sangaw ya medagga ta amu na, ammi ya awanen mangitug a imawan hapa sangaw ya dana en amu na,” kunna.


sentence1: Others fell on the rocky ground, where it had little soil, and immediately it sprang up, because it had no depth of soil.

sentence2: A nehunnak hapa ya kadwan kiden ta kabatunen nga nebagbagtu ya lutak na, a alistu kid nagtatuhu gafu ta awan ta pake gimafutan na ramut da.


sentence1: When the sun had risen, it was scorched; and because it had no root, it withered away.

sentence2: A sangaw ta kasikan na bilag a nagladdag kid te awan ta nagramutan da, a nagkatang kid na.


sentence1: He answered them, “Who are my mother and my brothers?”

sentence2: Ammi ya tabbag na tekid a “On ay, ammi inya hud ig hinak ikid na kabagis ku kiden am bakkan ta isin kid hapa,” kunna,


sentence1: Looking around at those who sat around him, he said, “Behold, my mother and my brothers!

sentence2: a nesaned na netuldu ya kahulun na kiden ta umag na bali, “Yeyan kid hapa ig hinak ikid na kabagis ku,


sentence1: —because they said, “He has an unclean spirit.”

sentence2: A gafu ta nepagsil da ya mayor na anitu kiden ta Kahalwa na Namaratu a pake nepasikkal na ya liwat da; “Kakurugan ya uhohug ku tekamuy ta maski am anu ya liwat na tolay ikid na pamadpadulay na ta sakā tolay na kiden a mabalin mapakoma, ammi ya mamadpadulay ta Kahalwa na Namaratu a awena pulus mapakoma, te nakaliwat ta magnayun na liwat,” kunna.


sentence1: Simon (to whom he gave the name Peter);

sentence2: A ya ngagan na mafulu duwa kiden a i Simon nga nengagan na te Pedru,


sentence1: James the son of Zebedee; and John, the brother of James, (whom he called Boanerges, which means, Sons of Thunder);

sentence2: a ig Santiago ikid ni Hwan nga anak ni Zibadeyu, ammi Bwanergis ya nangingaganan na tekid, te ikayat na uhohugan ta kuman kid na dalak.


sentence1: Andrew; Philip; Bartholomew; Matthew; Thomas; James, the son of Alphaeus; Thaddaeus; Simon the Zealot;

sentence2: A itta hapa i Andres, ikid ni Felipe, ikid ni Bartolome, ikid ni Matyu, (intu hala i Lebi), a i Tomas, ikid na takday Santiago nga anak ni Alfeyo, ikid ni Tadyo, ikid ni Simon nga kahulun na nakitapil kiden ta gubyernu na taga Roma kiden,


sentence1: and Judas Iscariot, who also betrayed him. Then he came into a house.

sentence2: a i Hudas Iskaryote nga mangitalaba sangaw te Hesus.


sentence1: The unclean spirits, whenever they saw him, fell down before him and cried, “You are the Son of God!”

sentence2: A ya seanitu kiden hapa a ka-ma kid la nagtakab ta atubang na en nga kimahalwan, “Iko ya Anak na Namaratu,” kunda.


sentence1: He sternly warned them that they should not make him known.

sentence2: Ammi nehuya na hapa ya anitu da kiden petta aweda ipakamu ya ngagan na.


sentence1: He spoke to his disciples that a little boat should stay near him because of the crowd, so that they wouldn’t press on him.

sentence2: A gafu ta kaddu na tolay kiden nga umab-abikan te Hesus a “Iparan muy bit ya barangayen talo am malipitak ta tolay kiden,” kunna ta ituldu na kiden.


sentence1: For he had healed many, so that as many as had diseases pressed on him that they might touch him.

sentence2: te kuga addu na tolay ya pinagmappya na, a addu para ya nagtatākit nga simalsal tentu petta si-gedan da ya bari na en.


sentence1: Jesus withdrew to the sea with his disciples; and a great multitude followed him from Galilee, from Judea,

sentence2: A gafu ta kumanen a nagtugut hapa i Hesus kontodu ituldu na kiden, a umange kid ta tagad ta alugen, a dinadagdag na kid hapa na pake addu na tolay nga taga Galileya.